Tag: Aleksandar Vučić - Radio Kontakt Plus\nVisoki predstavnik Evropske unije za spoljnu politiku i bezbednost, Žozep Borelj, čestitao je srpskom predsedniku Aleksandru Vučiću i kosovskom premijeru Aljbinu Kurtiju na postizanju dogovora o mapi puta za pitanje energetike na severu Kosova i Metohije.\nVučić o energetici: Dobar razgovor sa KEDS-om, nadam se da možemo da postignemo dogovor sa Prištinom\nU Briselu se sutra očekuje nastavak dijaloga Beograda i Prištine na tehničkom nivou.\n17:01, 20.06.2022 |\nPredsednik Srbije, Aleksandar Vučić, rekao je da će penzioneri najkasnije sa 1. januarom imati povećanje penzija koje neće biti manje od 18 odsto. Najavljuje i veliko povećanje minimalca - 12, 13 možda i 14 odsto, kao i dvocifreno povećanje plata u javnom sektoru. Očekuje da prosečna plata u martu 2023. bude već od 710 evra.\nVučić: U pregovaračkom okviru ne stoji priznanje, očekujem kritike zbog Kosova\nPredsednik Srbije, Aleksandar Vučić, rekao je da u pregovaračkom okviru sa EU zvanično stoji "puna normalizacija" odnosa Beograda i Prištine, ali da se nigde ne pominje međusobno priznanje.\nŠalenberg sutra u Prištini: Normalizacija odnosa važna za stabilnost\nZa stabilnost Zapadnog Balkana važna je normalizacija odnosa Beograda i Prištine. Zapadni Balkan bi trebalo da bude deo Evropske unije van svake sumnje, poručio je danas iz Beograda savezni ministar za evropske i međunarodne poslove Republike Austrije, Aleksander Šalenberg. Sutra boravi u poseti Prištini, najavljeno je iz kosovskog predsedništva.\nPredsednik Srbije, Aleksandar Vučić, izjavio je danas da Srbija ima "drugačiji stav" od Zapada po pitanju uvođenja sankcija Rusiji iz mnogo razloga, ali da je i pored "vekovnih odnosa sa Rusijom osudila rušenje međunarodnog javnog poretka i upad u Ukrajinu".\nVučić: Šolc zatražio da uvedemo sankcije Rusiji; Danas prvi put čujemo da se traži međusobno priznanje\nPredsednik Srbije, Aleksandar Vučić, rekao je da je nemački kancelar Olaf Šolc, danas u Beogradu zatražio od Srbije da se priključi sankcijama protiv Rusije, odnosno da "podrži restriktivne mere koje je EU donela protiv Ruske Federacije".


Zbog korone pomjeren turnir ABA 2 lige u Banjaluci\nPonedjeljak, 10.01.2022., 18:06 Ponedjeljak, 10.01.2022., 17:35\nTurnir regionalne košarkaške druge ABA lige, četvrti po redu, koji se trebao održati od 17. do 23. januara u Banjaluci, zvanično je pomjeren, potvrđeno je u Košarkaškom klubu Borac koji je trebao da bude organizator.\nZbog nepovoljne epidemiološke situacije i novog talasa korona virusa u regionu, čelnici takmičenja su odlučili da turnir pomjere za početak februara a zvanična odluka je došla u klub.\n– Istina je, dobili smo odluku borda regionalnog takmičenja da se četvrti turnir pomjera zbog nepovoljne situacije sa korona virusom . Novi termin je od 7. do 13. februara – potvrdio je direktor banjalučkog kluba Tibor Florijan.\nVećina ekipa ima porast broja pozitivnih košarkaša, pa čelnici regionalnog takmičenja nisu željeli da dodatno rizikuju . Velikih problema ima u ABA ligi, kao i Evroligi gdje su već otkazani brojni mečevi.\nbanjalukaABA 2 liga


Vladimir Krulj: Srbija da bude integrisana u tržište Unije | Novinska agencija Beta\nOMS | 09.01.2017 12:15\nVladimir Krulj: Srbija da bude integrisana u tržište Unije\n„Za Srbiju je veoma važno da bude integrisana u tržište Evropske Unije“, rekao je, gostujući u u jednoj od najslušanijih ekonomskih emisija „Biznis je važan”, svetskog servisa BBC, glavni ekonomista u pregovaračkom timu i predsednik Upravnog odbora Komercijalne banke profesor Vladimir Krulj.\nOn je dodao da 75 odsto ukupnih investicija u Srbiju dolazi upravo iz Unije.\nNajveći deo tih investicija dolazi u Srbiju iz Nemačke, Austrije, Italije, Grčke, Francuske… Najznačajnije investicije idu u telekomunikacije, infrastrukturu, poljoprivredu, IT, bankarski sektor i finansijski sektor. Kada je reč o izvozu to su pre svega poljoprivreda, usluge i dobra koja su vezana za finansijske usluge, telekom i IT“, objasnio je Krulj za BBC.\nOn je podsetio da je Vlada Srbije, sa premijerom Aleksandrom Vučićem, do sada uradila mnogo na promeni zakona, posebno onih koji utiču na privatizaciju preduzeća, što srpsko tržište čini konkuretnijim i privlačnijim za kompanije iz EU.\n„Moramo da se takmičimo sa državama iz regiona koje su članice EU, kao što su Bugarska i Rumunija, a najbolji način za to je da pokušate da prikažete da su investicije održive. To Srbija čini do sada dobro“, kaže profesor Krulj.\nGovoreći o ekonomskim odnosima sa Kinom, Krulj je objasnio da Srbija namerava da te odnose produbi.\n„Ono što se desilo u Srbiji jeste da su kineski investitori napravili most u Beogradu. Veoma su zainteresovani za brzu prugu Beograd-Budimpešta, zato što su kineski investitori kupili luku Pirej. Čini se da je to važan ekonomski koridor koji će povezati luku Pirej, preko centralne i istočne Evrope do tržišta EU. U tom kontekstu Srbija očekuje kineske investicije i raduje im se”, rekao je Krulj\nMost u Beogradu, koji su gradili Kinezi, podseća profesor Krulj, je dobra investicija koja pomaže infrastrukturu Srbije. Deo je Koridora 11, koji povezuje Srbiju sa Crnom Gorom, koja takođe želi da bude deo ovog puta i dobije ozbiljne investicije iz Kine.\n„Kina investira, ali mi ne gledamo samo da investira već želimo održive investicije, koje bi donele dodatnu vrednost srpskoj ekonomiji”, rekao je Krulj ukazujući i na Beogradski aerodrom za koji kaže da ne mora da bude kineska investicija.\n„Most preko Dunava može pomoći daljem razvoju aerodroma za koji je zainteresovano mnogo francuskih kompanija”, naveo je Krulj.\nUpitan da li su odnosi koje Srbija ima sa Moskvom kompatibilni sa odnosima koje ima sa Zapadom, Krulj kaže da Srbija čini što je najbolje za rast njene privrede.\n„Važno je da Srbija ima pristup ruskom tržištu, ali i razmena sa EU povećava rast. Premijer Vučić se jednako viđa sa zvaničnicima iz Vašingtona i Brisela, a Srbija želi da zadrži dobre kulturne i ekonomske veze sa Moskvom.To je balans koji daje Srbiji dobar kredibilitet širom sveta.“\nNa pitanje BBC šta Srbija očekuje od administracije novog američkog predsednika Donalda Trampa, Krulj objašnjava da je Srbija mala zemlja, a da će američka administracija verovatno nastaviti da vodi sopstvenu politiku.\n„Srbija gleda da bude fer partner, i brojni sastanci premijera Vučića prošle godine sa potpredsednikom Bajdenom daju snažnu nadu da će odnosi biti još produktivniji”, kaže Krulj.


ТОМИЋ: ИЗЕТБЕГОВИЋ ЗНАО ЗА ЗЛОЧИНЕ НАД СРБИМА | Јадовно 1941. – КУЛТУРА СЈЕЋАЊА\nTOMIĆ: IZETBEGOVIĆ ZNAO ZA ZLOČINE NAD SRBIMA\nBANjALUKA, 7. MAJA /SRNA/ – Rukovodstvo nekadašnje Republike BiH sa Alijom Izetbegovićem na čelu bilo je dobro upoznato sa zločinima nad Srbima u Sarajevu, tvrdi advokat Duško Tomić, koji to dokazuje strogo povjerljivom informacijom Službe vojne bezbjednosti Armije BiH od 29. maja 1992. godine.\nInformaciju broj 73 potpisao je i rukovodstvu u Sarajevu uputio načelnik te službe Fikret Muslimović, koji precizira primjere zločina nad Srbima čiji su ključni akteri jurišnici Armije BiH – Juka Prazina, Nermin Uzunović, Ahmet Krka i izvjesni Sendan i Kimun, pišu “Večernje novosti”.\nNjihovi zločini nisu nikakva tajna ni za muslimansku vojnu obavještajnu službu, ni za rukovodstvo koje je predvodio Izetbegović, ali je izvjesno da nikada nije preduzeto ništa da se krivci procesuiraju, mada su u pitanju bile takve brutalnosti, za koje je i Muslimović u informaciji rekao da “moraju biti predmet istrage i kazne”, piše list.\nU informaciji se, između ostalog, navodi da je Srbina Novicu Draškovića ubio Senad, a da je Kimun ubio Dragana Ilića. Mada je to, uz druge zločine nad srpskim civilima, bilo poznato Izetbegoviću i njegovim saradnicima, akteri nisu izvedeni pred lice pravde, pišu “Novosti”.\nIz informacije se vidi da je ova zločinačka družina ubila šestoricu Srba ispred Doma milicije u Sarajevu 22. aprila 1992. godine, kao i da su njihova tijela bacili u Miljacku. Tomić navodi da istragu o tom zločinu tek sada vodi Tužilaštvo BiH, ali da Muslimović nije pozvan za svjedoka, “što je u najmanju ruku čudno”.\nMuslimović navodi u povjerljivom dokumentu da je Juka Prazina, prilikom napada na Nedžariće, srpske civile koristio u borbi kao živi štit.


Šarli ebdo: Tri godine u konzervi | Autonomija\nŠarli ebdo: Tri godine u konzervi\n"Sloboda izražavanja je postala luksuzni proizvod"\nUoči obeležavanja treće godišnjice od terorističkog napada na redakciju Šarli ebdoa, francuski satirični list objavio je danas svoj prvi ovogodišnji broj sa naslovnom stranom „Tri godine u konzervi“.\nDirektor redakcije koji je poznat po nadimku Ris izrazio je žaljenje što je „sloboda izražavanja“ postala „luksuzni proizvod“.\nPosle napada u kojem je 7. januara 2015. stradalo 12 novinara lista, redakcija je prebačena na nepoznatu lokaciju koja, kako sami novinari navode, liči na bunker sa rešetkama na prozorima i naoružanim obezbeđenjem.\n„Svake nedelje najmanje 15.000 primeraka lista, ili 800.000 godišnje, ode samo na plaćanje obezbeđenja redakcije“, naveo je Ris u tekstu pod naslovom „Sloboda izražavanja, koliko to košta“.\n„Da li je normalno da jedan list u jednoj demokratskoj zemlji mora da izdvoji skoro polovinu prihoda prodaje na kioscima za finansiranje bezbednosti lokacije i novinara koji rade u redakciji. Koja druga medijska kuća u Francuskoj odvaja toliko novca da bi se usudila da koristi svoju osnovnu slobodu, odnosno slobodu izražavanja“, zapitao se novinar lista.\n„Ta sloboda, vitalna i neodvojiva od naše demokratije, postaje luksuzni proizvod, kao što su sportski automobili ili dijamanti, a koji samo bogataši mogu sebi da priušte“, dodao je se u tekstu.\nUprkos napadu i povremenim anonimnim pretnjama, Šarli ebdo je nastavio sa satirom i kritikom društva insistirajući da nema tabue i da se treba svemu smejati.\nANA LALIĆ: Kad se idiotu sme reći da je idiot (+25 rating, 27 votes)


M. K. 17. marta 2019. 07:51\nNezaobilazna tema sastanaka bila je ukidanje prištinskih taksi i nastavak dijaloga. Dr Zoran Milivojević kaže da je u svetlu geopolitičkih prilika poseta Mura očekivana ali da od njega Beograd ne treba da očekuje veliku pomoć.\nBritanija se, objašnjava diplomata Milivojević u emisiji radio Sputnjika „Od četvrtka do četvrtka“, sada projektuje kao samostalni faktor, imajući u vidu „bregzit“, ali i sve što sledi nakon njega. London je i ranije davao do znanja da će se orijentisati na kontinuitet svoje politike na Balkanu, i to upravo demonstrira, kaže naš sagovornik.\n„London se priključuje ostalim zapadnim centrima koji su se oglasili u nastojanju da odigraju ulogu oko vraćanja dijaloga za sto pod hitno. Smatram da će Britanija ostati na stavu koji projektuje i Nemačka. Dakle, da nema promena granica i da nema diskusije osim o prethodnom priznanju Kosova i Metohije.\nMilivojević ističe da u tom smislu neće biti nikakve promene i da što se tiče uticaja Velike Britanije možemo da ga priključimo svim dosadašnjim neuspelim uticajima delegacija na svim mogućim nivoima.\n„Mislim da je situacija status kvo najbolja, jer nema onog odlučujućeg političkog interesa i stava da se ta priča oko taksi prekine na onaj način kako se na Zapadu verbalno zalažu. Postoji odsustvo iskrene i suštinske političke volje da se zaista prekine ovo stanje, jer Ramuša Haradinaja u svim ovim merama podržavaju zapadni centri moći. Na delu je dodatni pritisak na Srbiju i pokušaj suočavanja Srbije sa svršenim činom. Dakle, ukoliko bi došlo do obnavljanja dijaloga, oni žele da dijalog počinje na nekim drugim osnovama, a ne na onim na kojim je on svojevremeno prekinut“, kaže Milivojević.\n„Beograd niti treba, niti sme, rekao bih čak i ne može, da nastavi dijalog sa pozicije koja bi podrazumevala da prihvati činjenicu da je Kosovo nezavisna država i da razgovara sa subjektom koji ima isti status kao i srpska strana“, kategoričan je Milivojević.\n„Niko se nije oglasio sa Zapada. Niko nije rekao da je ta platforma nevažeća. Ako se u dijalog uključuju velike sile, onda je to razgovor o novom formatu dijaloga. On treba da bude manje-više isti, opet statusno neutralan i na poziciji međunarodnog prava. Zapad ima interes da se razgovor nastavi u Briselu, jer je to jedan od mehanizama ubeđivanja Srbije da prihvati realnost evrointegracija. Sve ustupke koje je Srbija činila deset godina upravo su pravljeni zbog EU. Naivno se verovalo da ćemo obezbediti članstvo u EU.“\nZbog izbora u Evropskom parlamentu, Milivojević kaže da ćemo tek u narednih godinu dana videti šta će biti stvarna politika EU, na šta možemo da računamo i gde je tu naše mesto. Integracije, ipak, ne smemo da vezujemo za pitanje Kosova i Metohije zato što je to očigledno izdvojena tema koja dobija jedan sasvim drugi karakter.\ndijalogKosovo i Metohijapregovori\nObradović (Dveri) predstavio Sporazum o stvaranju uslova za slobodne izbore,…\nIran: Oštećena zgrada u blizini nuklearnog postrojenja, nema…\nJeremić: Opozicija da napravi širi opozicioni front bez onih…


U okviru projekta ažuriranja adresnog registra Komisija za spomenike i nazive trgova i ulica Skupštine grada Beograda usvojila je predlog o imenovanju 1.779 ulica.\nRepublički geodetski zavod, koji vodi projekat ažuriranja adresnog registra, završio je početkom meseca izradu elaborata uličnih sistema u svim gradovima i opštinama u Srbiji. U adresnom registru Republike Srbije na početku ove godine evidentirano 54.859 ulica, a nakon ažuriranja adresnog registra, utvrđeno je da Srbiji nedostaje još 66.480 i za svaku od njih izrađeni su elaborati.\nNa osnovu elaborata uličnih sistema Republičkog geodetskog zavoda na teritoriji grada Beograda evidentirano je 5.174 ulica bez naziva i kućnog broja. Na sednici je predloženo imenovanje novih ulica u 6 od 17 beogradskih opština, dok će predlozi za ostale gradske opštine biti na dnevnom redu u januaru naredne godine.\n„Cilj nam je da svi građani Beograda dobiju zvaničnu kućnu adresu i ispravna dokumenta i da po završetku projekta dobijemo ažuran adresni registar, koji će umnogome unaprediti živote građana i rad gradskih službi“, izjavila je predsednica Komisije za spomenike i nazive trgova i ulica Andrea Radulović.\nInicijativu za uspostavljanje adresnog registra pokrenula je predsednica Vlade Srbije Ana Brnabić, još kao ministarka za državnu upravu i lokalnu samoupravu. Konačan upis adresa može se izvršiti tek nakon imenovanja ulica od strane jedinica lokalnih samouprava. Vlada apeluje i na sve ostale jedinice lokalne samouprave u Srbiji da imenuju sve ulice za koje su izrađeni elaborati, kako bi svojim građanima što pre obezbedili bolji i jednostavniji život.\nPredsednica Komisije Komisije za spomenike i nazive trgova i ulica istakla je odličnu saradnju sa lokalnim zajednicama, ali i mnogim gradskim i republičkim institucijama po pitanju imenovanja ulica u Beogradu. „Sarađivali smo sa Srpskom akademijom nauka i umetnosti, Vojskom Srbije, Ministarstvom unutrašnjih poslova, Bibliotekom grada Beograda, Ministarstvom kulture i informisanja, Zavodom za zaštitu spomenika kulture grada Beograda, Olimpijskim komitetom Srbije i mnogim drugima. Najvećim delom inicijative za nazive ulica davali su sami građani i lokalne zajednice, čime smo očuvali sećanje na starosedeoce i ličnosti koje su ostavile značajan trag u svojoj lokalnoj zajednici”, istakla je Andrea Radulović.\n“Lidl” otvorio još tri prodavnice u Srbiji


DSS: Pogrešna politika vodi gubljenju sporazuma s Rusijom :: emg.rs:: Sve najnovije ekonomske vesti i vesti dana - Srbija region svet, 2010\n19. mart 2012. | 13:22\n"Taj sporazum, najbolji mogući koji jedna država danas ima u svetu, omogućava da se 95 odsto svih roba proizvedenih u Srbiji izvozi u Rusiju bez carina i povećava konkurentnost srpskih proizvoda za najmanje 20 odsto u poređenju s proizvodima iz EU", rekao je Popović na konferenciji za novinare.\nOn je naveo da je taj sporazum i šansa da Srbija privuče kompanije iz EU, SAD i celog sveta da investiraju i proizvode u Srbiji i izvoze na veliko tržište koje obuhvata Rusiju, Kazahstan i Belorusiju, a u sledeće četiri godine moguće i Ukrajinu.\n"Danas sve evropske zemlje hrle na rusko tržište, nikada više investicija nije bilo u Rusiju, Belorusiju i Kazahstan iz Nemačke, Francuske i Amerike", rekao je Popović.\nOn je naveo da je sporazum o slobodnoj trgovini omogućio da Srbija u poslednje četiri godine udvostruči godišnji izvoz poljoprivrednih proizvoda u Rusiju.\nOn je istakao i da nije tačna tvrdnja vlasti da su investicije iz EU uslovljene nastavkom evrointegracija. "To je neistina jer biznisu iz EU nije važno da li je Srbija članica ili kandidat za ulazak u EU, nego privredni ambijent, sigurnost njihovih investicija, ekonomski razvoj Srbije i najbolji mogući sporazum koji imamo s Rusijom", rekao je Popović.\nTeme: Investicije, Izvoz, Evro-integracije\nLičnosti: Nenad Popović


Putevi: Magla smanjuje vidljivost - RTV Doboj\nPutevi: Magla smanjuje vidljivost\nU Republici Srpskoj i Federaciji BiH vozi se po pretežno vlažnim i klizavim kolovozima, dok u kotlinama i uz rijeke niska oblačnost i magla mjestimično smanjuju vidljivost.\nNa području Kneževa vidljivost je zbog magle smanjena na oko 50 metara, saopšteno je iz Auto-moto saveza /AMS/ Republike Srpske.\nNa dionicama koje prolaze kroz usjeke i pored kamenih kosina učestali su sitniji odroni, a iz AMS savjetuju opreznu vožnju prilagođenju stanju i uslovima na putu.\nU toku su radovi na postavljanju inteligentnih transportnih sistema /ITS/ na auto-putu Gradiška-Banjaluka, zbog čega je izmijenjen režim odvijanja saobraćaja, uz privremeno postavljenu signalizaciju.\nNa istom auto-putu, zbog izgradnje naplatnih stanica u Čatrnji, izmijenjen je režim odvijanja saobraćaja /saobraćaj se odvija dvosmjerno/.\nU toku su radovi na izgradnji i provođenju privremenog sistema naplate putarine na auto-putu “9. januar” Banjaluka-Doboj, na petlji Mahovljani, zbog čega je na ovom lokalitetu izmijenjen režim odvijanja saobraćaja, pa vozače iz AMS upozoravaju da voze opreznije i poštuju privremeno postavljenu saobraćajnu signalizaciju.\nZbog deminiranja na lokacijama Klakari Donji osam, 13 i 14, opština Brod, najavljene su privremene obustave saobraćaja na dionici magistralnog puta Brod-Odžaku u vremenu od 8.00 do 15.00 časova, u intervalima 30 minuta obustave i 10 minuta propuštanja saobraćaja.\nIzmijenjen je režim u odvijanju saobraćaj na dionici magistralnog puta Modriča jedan-Modriča dva, kao i na dionici regionalnog puta Bušletić-Modriča dva, zbog izgradnje kružne raskrsnice na spoju tih puteva i Tarevačke ulice.\nDionica Modriča dva-granica Republike Srpske /Ždreban/ zatvorena je za saobraćaj u zoni izvođenja radova, a vozila se preusmjeravaju kroz ulice vojvode Putnika i Dositeja Obradovića.\nU toku je rekonstrukcija vodovodne mreže na dionici magistralnog puta Bileća-Podosoje, zbog čega je izmijenjen režim odvijanja saobraćaja, uz privremeno postavljenu signalizaciju.\nZbog sanacije odrona na dionici magistralnog puta Karanovac-Crna Rijeka u mjestu Dabrac saobraćaj se odvija naizmjenično jednom trakom.\nNa dionici magistralnog puta Klašnice dva-Šargovac zbog izgradnje priključne saobraćajnice za naselje Zalužani saobraća se jednom trakom.\nZbog radova na dionici magistralnog puta Banjaluka /Rebrovac/-Čelinac saobraćaj se odvija naizmjenično jednom trakom.\nZbog izgradnje mosta preko rijeke Vrbanje u Čelincu, izmijenjen je režim u odvijanju saobraćaja na dionici magistralnog puta Čelinac-Kotor Varoš.\nDanas i sutra u vremenu od 8.00 do 16.00 časova, zbog izvođenja bojevog gađanja na vojnom poligonu Manjača, privremeno će biti obustavljen saobraćaj na regionalnom putu Han Kola-Stričići.\nU vrijeme trajanja privremene obustave saobraćaj će se preusmjeriti na alternativni pravac Han Kola-Ledenice-Stričići.\nU toku je izgradnja trotoara na regionalnom putu Derviši-Klašnice dva, zbog čega je izmijenjen režim odvijanja saobraćaja.\nNa dionici regionalnog puta Obudovac-Lončari najavljene su izmjene u odvijanju saobraćaja zbog izgradnje pješačke staze.\nZbog aktiviranih klizišta, jednom trakom naizmjenično saobraća se na regionalnim putevima Karanovac-Kneževo, u mjestu LJubačevo, Ukrina-Gornja Vijaka i Lopare /Mačkovac/-Čelić, zbog pojave klizišta u rejonu Čelića.\nNa regionalnom putu Bratunac tri-Drinjača od ponoći do 7.00 i od 16.00 časova do ponoći na snazi je zabrana saobraćaja za teretna vozila težam od tri i po tone i autobuse klase “M3” zbog sanacije klizišta.\nOva zabrana ne odnosi se na autobuse “Drinatransa” Zvornik, koji saobraćaju na redovnim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nNa regionalnom putu Površnice-Lopare saobraćaj teretnih vozila je preusmjeren na pravac Lopare-Priboj-Banj Brdo.\nI na pravcima Šamac-Domaljevac /FBiH/ i Teslić-Karuše /FBiH/ saobraća se sporije zbog radova na tim putevima.\nOd danas se na magistralnom putu Novi Travnik-Bugojno, zbog radova na rekonstrukciji mosta na ulazu u Bugojno, obustavlja saobraćaj za putnička vozila.\nZa vrijeme radova putnička vozila koristiće alternativni pravac kroz naselja Kula i Kandija.\nTeretna vozila teža od sedam tona ukupne mase, kao i do sada, koristiće putni pravac Travnik-Donji Vakuf-Bugojno.\nZbog radova na zamjeni prelaznih naprava na vijaduktu Bojnik, na auto-putu u smjeru Vlakovo-Jošanica, saobraća se usporeno jednom trakom.\nU toku su radovi na magistralnom putu Kladanj-Podpaklenik, a na mjestu radova postavljena je svjetlosna signalizacija i saobraća se naizmjenično jednom trakom.\nZbog radova u tunelu “Vranduk dva”, na magistralnom putu Zenica-Nemila saobraća se jednom trakom naizmjenično.\nTokom dana zbog pojačane frekvencije vozila na ovoj dionici formiraju se dužu kolone vozila u oba smjera.\nNa raskrsnici magistralnih puteva u Tasovčićima u toku je izgradnja kružnog toka, zbog čega se saobraća sporije, uz obavezno poštovanje privremeno postavljene signalizacije.\nZbog radova usporeno se saobraća i na pravcima Semizovac-Vogošća, na ulazu u Vogošću, kao i na dijelu magistrale koji prolazi kroz Neum.\nNa graničnim u BiH jutros nema dužih zadržavanja.\nZbog radova u Hrvatskoj, zatvoreni su granični prelazi Ivanica-Gornji Brgat i Novi Grad-Dvor, gdje je za vrijeme obustave, omogućen prelazak pješaka i biciklista.\nAuto-moto savez Republike Srpske pustio je u rad video-kamere na graničnim prelazima Novi Grad i Kozarska Dubica, čime je vozačima omogućeno da se putem internet stanice www.ams.rs.com ili mobilne android aplikacije AMS Republike Srpske upoznaju o stanju saobraćaja na tim graničnim prelazima.\nVozači koji kreću na put van granica BiH imaju mogućnost da provjere trenutno stanje saobraćaja na 10 graničnih prelaza – Gradiška, Gradina, Novi Grad, Kozarska Dubica, Rača, Pavlovića most, Zupci, Brod, Šepak i Karakaj.\nAMS Republike Srpske poziva vozače da, prije polaska na putovanje van BiH preko tih graničnih prelaza, provjere trenutno stanje saobraćaja i u slučaju gužvi odaberu drugi najbliži granični prelaz.\n„Gradska toplana“ a.d. Doboj: Prekid u isporuci toplotne energije\nDogodilo se na današnji dan, 9.april\nServisna informacija Policijske uprave Doboj za 28.09.2020. godine\nPUTEVI: Mjestimično vlažni kolovozi i učestali odroni\nOglasili se iz Ararata pred meč sa Zvezdom


Električni orgazam : Južne vesti\nProdaju se ulaznice za koncerte Električnog orgazma\n10:03, 26. 11. 2018.\nLegende jugoslovenskog rokenrola "Električni orgazam" sredinom decembra sviraju na jugu Srbije, a ljubitelji njihovog zvuka već mogu da kupe karte. "Orgazam" organizuje turneju povodom novog albuma "Gde smo sad", a kako je najavljeno, sviraće u Pirotu, Nišu, Vranju i Leskovcu.\n12:38, 15. 10. 2018.\nMini turneju legende jugoslovenskog rokenrola "Električni orgazam" napraviće krajem godine, kada dolaze u niški "Feedback", leskovački "Tesla bar" i u Klub "Tvrđava" u Pirotu.\nJoš jedan koncert “Električnog orgazma” u Nišu\n16:40, 13. 12. 2016.\nNakon rasprodatog koncerta koji je zakazan za 16. decembar, Nišlije će moći da uživaju u još jednom nastupu kultnog benda “Električni orgazam” koji će biti održan 18. decembra u “Feedback”-u od 18 sati.\nPesme "Električnog orgazma": Od "novog talasa" do Željka Joksimovića\n12:10, 6. 12. 2016.\nFrontmen beogradskog rokenrol benda čije je početke obeležila muzika New Wave -a, pred dolazak u Niš kaže da nije nostalgičan i da je svet danas drugačiji od onog kakav je bio pre 30 godina, naročito način na koji mladi doživljavaju muziku.\n"Električni orgazam" sredinom decembra u Nišu\n12:15, 16. 11. 2016.\nLegendarni beogradski rok bend "Električni orgazam” dolazi u Niš u okviru turneje kojom obeležavaju 30 godina od izlaska albuma "Distorzija". Koncert će održati u “Feedback”-u 16. decembra od 22 sata.


Prijavi se na konkurs za najbolju studentsku inovaciju – Generator Fluo | Mainstream\nPrijavi se na konkurs za najbolju studentsku inovaciju – Generator Fluo\nNastavak zajedničkog osnaživanja inovacija\nNakon velikog uspeha prvog Generator konkursa, Mainstream kompanija se opet pridružila inicijativi Societe Generale Srbija banke u cilju podsticanja inovacija, ohrabrujući i studente da se priključe! Pokrenut je veliki nagradni konkurs Generator Fluo, namenjen studentima svih univerziteta i fakulteta u Srbiji koji žele da prijave svoju inovativnu, izvodljivu i održivu preduzetničku ideju. Glavna nagrada za pobednika je sedam dana u inovativnom tehnološkom habu Societe Generale Grupe u Parizu. Rok za prijavu je 9. april.\nMainstream kompanija će ovog puta, osim IT infrastrukture u trajanju od godinu dana, pomoći studentima i kroz savetovanje i mentorstvo u svim segmentima poslovanja.Po uzoru na konkurs Generator, u okviru kojeg je najbolja preduzetnička inovacija nagrađena sa milion dinara krajem prošle godine, Societe Generale banka nastavlja sa podrškom inovacijama i preduzetništvu u Srbiji i organizuje Generator Fluo, za studentske ideje koje imaju potencijal da kreiraju razliku na tržištu.\nPropozicije i rokovi\nNakon isteka roka za prijavu stručni žiri će proceniti inovativnost, izvodljivost i održivost projekata i izabrati 40 najboljih inovacija koje će uz pomoć mentora razraditi biznis plan. U poslednji krug nagradnog konkursa plasiraće se 10 finalista čiji će projekti biti predstavljeni na sajtu www.generator.rs. Finalisti ulaze u trku za glavnu nagradu, nagrade partnera, a inovacija sa najviše glasova javnosti osvaja nagradu publike. Prezentacije finalnih ideja i proglašenje pobednika pred žirijem, medijima, preduzetnicima i investitorima biće organizovane 31. maja. Rok prijave na Konkurs počinje u 12:00 15. marta 2018. godine, a završava se u 17:00 9. aprila 2018 godine!


(VIDEO) DRMAĆE TURSKOM KAKO POŽELI: Ovo su carska ovlašćenja koja je dobio Erdogan\nSad može da se razbaškari\n17.04.2017. 09:36h 25.05.2017. 04:47h\nANKARA - Turci su na referendumu podržali ustavne reforme, koje će predsedniku Redžepu Tajipu Erdoganu dati veća ovlašćenja. Kakve promene će stanovnicima Turske, kojih ima 79 miliona, doneti novi Ustav od 18 članova, koji će zameniti aktuelni iz 1982. godine?\n(FOTO,VIDEO) TURSKA DOBILA NOVOG SULTANA? Erdogan proglasio POBEDU, postaje APSOLUTNI VLADAR Turske\nTURSKA NA PREKRETNICI: Građani odlučuju da li će Erdogan dobiti apsolutmu vlast!\nPredsednik će imati jaču izvršnu moć da postavlja istaknute zvaničnike, uključujući i ministre. Moći će da odredi jednog ili više potpredsednika, a funkcija premijera, koju trenutno drži Binali Jildirim, se ukida.\nBiće "prodrmano" i pravosuđe, koje Erdogan optužuje da je pod uticajem pristalica njegovog nekadašnjeg saveznika, a sada protivnika, imama Fetulaha Gulena, kog optužuje i za organizovanje neuspelog vojnog puča u julu prošle godine. Predsednik i parlament će zajedno birati četiri člana Vrhovnog odbora sudija i tužilaca - ključnog pravosudnog tela koje imenuje i smenjuje ljude u sudstvu.\nTurkey goes to polls in referendum on expanding president Erdogan’s powers https://t.co/R9rCXB9rlA\nVojni sudovi, pred kojima se sudilo oficirima, a koji su smrtnu kaznu izrekli bivšem premijeru Adnanu Menderesu posle puča 1960. godine, biće zabranjeni.\nPredviđa se mogucnost uvođenja vanrednog stanja u slučaju "ustanka protiv domovine" ili "aktova nasilja koji su doveli naciju u opasnost". Vanredno stanje se prvo uvodi na šest meseci, za razliku od sadašnjih tri, a potom parlament na zahtev predsednika može da ga produžuje na po četiri meseca.\nNi broj poslanika neće biti isti - povećaće se na 600 sa 550. Biće smanjena i starosna granica za ulazak u parlament - sa sadašnjih 25 na 18 godina. Parlamentarni izbori će se održavati na svakih pet godina, umesto na svake četiri, a istog dana biće održani i predsednički izbori. Parlament će i dalje imati ovlašćenja da donosi, menja i ukida zakone. Ako je predsednik optužen ili osumnjičen za neko krivično delo, parlament može da zatraži istragu.\nPredsednik mora da bude građanin Turske, starosti najmanje 40 godina, i može da bude član političke partije.\nErdogan wins vote for expanded powers https://t.co/OYTI52jUcX\nSve ove izmene omogućiće Erdoganu da postane lider vladajuće Partije pravde i razvoja, u čijem osnivanju je učestvovao. Erdogan je izabran za predsednika u avgustu 2014. godine pošto je više od decenije proveo na funkciji premijere.\nNovi ustav predviđa da će sledeći predsednički i parlamentarni izbori biti održani istog dana 3. novembra 2019. godine.Predsednik može da ima maksimalno dva petogodišnja mandata, tako da bi Erdogan mogao da ostane na vlasti sve do 2029. godine.\nRedžep Tajip Erdoganustavne reformereferendumovlašćenja


Gotovo mesec dana pošto je završio na 65. mestu u trci u Australiji i skoro šest godina od kada je osvojio sedmi uzastopni put titulu na Trci oko Francuske, ovaj 39-godišnji biciklista jasan je da više nema povratka.\n"Nikada ne reci nikad", našalio se Armstrong na početku intervjua za AP i dodao:"Samo se šalim".\nArmstrong će napustiti takmičenje u kome je dominirao kao niko pre njega, ali i posle propalog pokušaja da osmi put osvoji titulu u Francuskoj. Ovim potezom, smanjiće i priče da su stimulativna sredstva pomogla njegovu karijeru.\n"Ne mogu da kažem da mi je zbog bilo čega žao. To je bila odlična vožnja. Stvarno sam mislio da ću osvojiti još trofeja", rekao je američki biciklista.\nOn je dodao da ne žali zbog svega što se događalo prošle godine, bez obzira što je završio 23.\n"Nesreće, problemi sa biciklom. To su stvari koje su van moje kontrole", rekao je Armstrong.


Jubilarni SILAFEST od 26. avgusta do 1. septembra - News - Turistički svet\nJubilarni SILAFEST od 26. avgusta do 1. septembra\nDeseti međunarodni festival turističkog i ekološkog filma SILAFEST 2018. održaće se od 26. avgusta do 1. septembra u Velikom Gradištu i na Srebrnom jezeru.\nOva jedinstvena ekološko-turistička manifestacija na našim prostorima okupiće desetine režisera, producenata i drugih tvoraca turističkih i ekoloških filmova iz čitavog sveta, koji su se našli u užem izboru za festivalske nagrade.\nNaime, od 180 pristiglih filmova, selekciona komisija je odlučila da žiriju i festivalskoj publici prikaže 72 najbolja ostvarenja. Program festivala i spisak selektovanih filmova možete naći OVDE.\nIzuzetan značaj ovogodišnjem festivalu daće i engleski filmski stvaralac Colin Arthur, koji je ujedno i predsednik žirija 10. SILAFEST-a.\nArthur je sa svojom suprugom Sarom radio sa najvećim svetskim imenima – od Kjubrika, preko Dejvida Lina do Ridlija Skota. Tvorac je specijalnih efekata u filmovima: "Odiseja u svemiru", "Rajanova ćerka", "Osmi putnik", "Kazino rojal", "Sinbad moreplovac", "Bitka za Britaniju"... Osnivač je i vlasnik čuvene kompanije za filmske efekte “Dream factory”. Šest filmova na kojima je radio nominovano je za Oskara, ili je dobilo ovo vredno priznanje. Pored Artura Colina, žiri ovogodišnjeg festivala sačinjavaju i druga izuzetna imena svetskog filma.\nSILAFEST je deo lanca filmskih festivala CIFFT koji je pod patronatom Svetske turističke organizacije – UNWTO. CIFFT okuplja najbolje festivale ove vrste filmova u svetu - u Njujorku, Los Anđelesu, Varšavi, Berlinu, Kanu, Portu, Beču, Istanbulu, itd.\nDirektni pokrovitelji SILAFEST-a su: Opština Veliko Gradište, Ministarsto trgovine, turizma i telekomunikacija, Turistička organizacija Veliko Gradište, Turistička organizacija Srbije, Visoka turistička škola strukovnih studija iz Beograda, i drugi.


5. SEDNICA ODBORA UDRUŽENJA GRAĐEVINARSTVA I KOMUNALNE DELATNOSTI\n9. decembar 2009. 5. SEDNICA ODBORA UDRUŽENJA GRAĐEVINARSTVA I KOMUNALNE DELATNOSTI\nU skladu sa dogovorom i zaključcima sa prethodne sednice, u cilju operacionalizacije aktivnosti u narednom periodu, 9. decembra 2010. godine, održana je 5. sednica Odbora Udruženja građevinarstva i komunalne delatnosti Privredne komore Beograda.\nNa sednici je istaknuto da je koncept prema kome se naknada za uređenje građevinskog zemljišta u Srbiji plaća po metru kvadratnom izgrađenog prostora, daleko veća od nekih zemalja u regionu. Smanjivanje i postepeno ukidanje naknade za uređenje građevinskog zemljišta, trebalo bi da bude naš glavni cilj u stvaranju povoljnog ambijenta za investiranje u građevinarstvu. Opremanje zemljišta je jedna od većih stavki u početnoj fazi realizacije projektne izgradnje, a da bi stanovi u izgradnji bili jeftiniji, ta naknada bi trebala da bude znatno niža.\nNeophodno je insistrirati na merama, koje bi trebalo da dovedu do poboljšanja investicione klime. Trenutno su, kada je u pitanju građevinarstvo u Srbiji, najveći problemi vezani za visok rizik investiranja, funkcionisanje procedura, visoki troškovi (naknada za uređenje građevinskog zemljišta, naknada za konverziju, naknada za preimenovanje poljoprivrednog u građevinsko zemljište) i sporo dobijanje građevinskih dozvola.


OSM Televizija - Sraman pokušaj SDA da se omalovaži lik i djelo Nikole Koljevića\nSraman pokušaj SDA da se omalovaži lik i djelo Nikole Koljevića\nSrpska demokratska stranka /SDS/ ističe da je sraman pokušaj Stranke demokratske akcije /SDA/ da omalovaži lik i djelo osnivača SDS-a Nikole Koljevića, čija je bista otkrivena u Banjaluci, te poručuje da niko u BiH, a ponajmanje SDA, nema pravo da svoje viđenje prošlosti nameće Srbima i Republici Srpskoj.\n„Njihovo držanje pridika o dešavanjima iz prošlosti bilo kome smatramo preambicioznim“, saopšteno je iz SDS-a.\nU saopštenju se ističe da događaji i ličnosti, zahvaljujući kojim je stvorena Republika Srpska jesu dio istorije srpskog naroda, koji će to percipirati i tumačiti bez nametanja bilo kome.\n„Upravo onako kako ne želi da nameće svoje stavove i tumači ličnosti i događaje značajne za druge narode u BiH“, poručuju iz SDS-a.\nBista profesora Nikole Koljevića, nekadašnjeg potpredsjednika Republike Srpske i jednog od osnivača SDS-a, otkrivena je juče u parku ispred zgrade Narodnog pozorišta u Banjaluci, u prisustvu najviših zvaničnika Srpske.\nIz SDA postavljanje biste tumače kao „novi skandalozan i anticivilizacijski čin veličanja ratnih zločinaca od vlasti entiteta Republike Srpske“.\nJoš iz iste kategorije: « Danas sastanci o deblokadi rada Parlamenta BiH Šeststo dana od okupljanja grupe Pravda za Davida »


Generalni direktor Direktorata za susjedstvo i pregovore o proširenju EU, Kristijan Danijelson, poručio je u četvrtak u Podgorici da se o slobodi medija ne može pregovarati i da je to preduslov za napredak prema članstvu u EU.\nNa otvaranju treće po redu konferencije Dana medija EU - Zapadni Balkan, on je rekao da će, tokom naredna dva dana, pažnja učesnika konferencije biti usmjerena na stanje slobode medija i održivost nezavisnih medija u region.\nEvropski zvaničnik je rekao da su Dani medija EU-Zapadni Balkan pokrenuti prije tri godine s dva glavna cilja - “da podijele veliku zabrinutosti u vezi s političkim i drugim pritiscima s kojima se susreću mediji i novinari i vode profesionalnu raspravu orijentisanu na budućnost”.\nGovoreći o slobodi medija u EU, Danijelson je istakao da je sloboda izražavanja i medija izuzetno važna, ističući da je to “fundamentalno pravo svakog građanina Evrope” i “dio temelja na kojima je izgrađena EU”.\n“Garantovanje slobode izražavanja preduslov je za napredak na putu ka EU i za članstvo. O slobodi medija i izražavanja ne može se pregovarati”, poručio je Danijelson, ističući da je rad na unaprjeđenju u oblasti slobode medija važan je za integraciju regiona u EU.\nPrema njegovoj ocjeni, “nezavisni i kvalitetni mediji su ključni za ostvarivanje osnovnih sloboda i nadgledanje rada Vlada, zato moramo da branimo nezavisno novinarstvo”.\nOn je istakao da je sloboda medija bezuslovna za države koje hoće u EU, poručujući da je “vrijeme da naši partneri sa Zapadnog Balkana krenu u ozbiljne reforme u svom medijskom sektoru i pokažu posvećenost evropskim vrijednosti i standardima”.\nDanijelson je podsjetio da je za period 2014-2020, EU razvila dugoročni strateški pristup kako bi podržala slobodu medija na Zapadnim Balkanima sa oko 20 miliona EUR i objasnio da su ti programi su namijenjeni za podršku slobodi izražavanja i neovisnim medijima.\nUčesnicima Dana medija putem video linka obratio se i odlazeći Komesar za evropsko proširenje i susjedsku politiku EU, Johanes Han, koji je poručio da su medijske slobode pod prijetnjom, ne samo na Zapadnom Balkanu, već širom svijeta, ali i da je sloboda medija u “srcu” Strategije za Zapadni Balkan.\nOn je rekao da je uticaj nedostatka medijskih sloboda na tranzicijske države - poput onih na Zapadnom Balkanu - štetniji, s obzirom na “krhkost procesa transformacije”.\n“Zato smo slobodu medija postavili kao ključni element vladavine prava u središte naše strategije Zapadnog Balkana”, rekao je Han i dodao da ne može biti napretka na putu prema Evropskoj uniji bez zaštite medijske slobode i slobode izražavanja.\n“To je razlog zbog kojeg započinjemo i završavamo proces pridruživanja s poglavljima 23 i 24 o vladavini zakona”, rekao je Han i naglasio da “novinarima moraju biti omogućeni pristojni i profesionalni uslovi za nezavisno obavljanje svog posla i bez prijetnji i napada”.\nKonferenciji je prisustvovao i ministar kulture Crne Gore, Aleksandar Bogdanović, koji je ocijenio da su visoki etički principi i samoregulacija izuzetno važni i da su nezavisni mediji najbolji kontrolori vlasti, ističući da nijedan slučaj napada na novinare i njihovu imovinu ne smije biti arhiviran.\nCrna Gora, koja prva u redu čeka ulaznicu za EU, posljednih godina bilježi desetine napada na novinare, od kojih je većina do kraja nerasvijetljeno.\n“Novi saziv EU ima strategiju koja će ubrzati proširenje”\nGeneralni direktor za susjedstvo i pregovore o proširenju rekao je, prilikom susreta sa predsjednikom Skupštine Crne Gore Ivanom Brajovićem, da su “sljedeći mjeseci veliki izazov da svi politički akteri u Skupštini pokažu volju i dogovore se oko potrebnih reformi u cilju daljeg unaprjeđenja izbornog zakonodavtsva i primjene datih preporuka relevantnih međunarodnih organizacija”.\nSlužba za informisanje parlamenta saopštila je, pored ostalog, da je “Evropska komisija svjesna postignutih rezultata i napora koje Skupština ulaže kako bi ojačala politički dijalog, u postojećem političkom ambijentu”.\n“Takođe, istakao je da novi saziv Evropske komisije ima jasnu poruku o kredibilnoj strategiji za Zapadni Balkan i da će se održati i ubrzati proces proširenja”, navodi se u saopštenju iz kabineta predsjednika Skupštine.\nBrajović i Danijelson su zajednički ocijenili da će “dodatni napori nadležnih institucija u ostvarivanju još mjerljivijih rezultata u oblastima vladavine prava i slobode medija, kao i jačanje nezavisnosti institucija važnih za izborne procese, osigurati da Crna Gora ostaje predvodnik procesa integracije u Evropsku uniju u regionu Zapadnog Balkana”.


Bugarska zatvorila granicu za Srbe do 31. jula\nIzvor: Radio Televizija Vojvodine, 15.Jul.2020, 21:28\nGrađanima Srbije privremeno je ograničen ulazak u Bugarsku od sutra, 16. jula, pa do 31. jula, saopštila je Ambasada Srbije u Sofiji.\nIzuzetak od navedene zabrane dozvoljava državljanima Srbije, koji mogu tranzitirati preko Bugarske sa ciljem povratka Srbiju.\nTranzit se dozvoljava jedino u slučajevima kada može da se garantuje neodložno napuštanje teritorije Bugarske, navedeno je na sajtu Ambasade Srbije u Sofiji.\nRTS dodaje, pozivajući se na list >> Pročitaj celu vest na sajtu Radio Televizija Vojvodine << Novinite, da u Bugarsku neće moći ni državljani BiH, Albanije, Crne Gore, Severne Makedonije i Turske.\nGranice turske otvorene\nGranice Turske su još od 12. juna otvorene za sve turiste, kažu u ambasadi te zemlje u Srbiji. Za ulazak u Tursku, kako navode, nije potreban ni test na Kovid-19, ni karantin.\nU ambasadi su na taj način odgovorili na pitanje Tanjuga da li su granice Turske bezuslovno otvorene za građane Srbije, odnosno da li pod određenim uslovima i pod kojim.\nGrčka: Strože mere na granici s Bugarskom, ulazak samo uz test\nNa granici Grčke i Bugarske danas su stupile na snagu strože zdravstvene kontrole, pa će tako svi putnici kojima je dozvoljeno da prelaze granicu morati da imaju negativan test na Kovid-19, koji je izdat u prethodna 72 sata i preveden na engleski jezik, navodi AP.\nNova pravila, koja su uvedena nakon što je zabeležen porast broja zaraženih korona virusom, koji se dovodi u vezu sa turistima, dovela su do pada broja putnika u odnosu na proteklih nekoliko dana, prenosi agencija.\nGranični prelaz Promahonas - Kulata je jedini prelaz koji je otvoren na granici sa Bugarskom za putnike čija putovanja nisu neophodna.\nZvanično su stupili na snagu i planovi o ukidanju zabrane direktinih letova iz Velike Britanije, pa će se te usluge nastaviti od sutra.\nZdravstveni stručnjaci, koji savetuju vladu, traže oštriju primenu mere za zdravstvenu bezbednost i upozoravaju na nizak nivo pridržavanja pravila.\nViše desetina zdravstvenih radnika protestovalo je ispred kabineta premijera, tražeći bolju snadbevenost osobljem u javnim bolnicama.\nNezavisne Novine: Turisti iz Srbije mogu u Tursku, ne treba ni test nikarantin


Stvari koja prava žena neće tolerisati muškarcu..!\nNaslov: Stvari koja prava žena neće tolerisati muškarcu..! Pet 22 Jul - 21:45\nČim oseti da je usamljena iako je pored nje voljeni muškarac, prava žena zna da je vreme da krene dalje..\nRutina je ubica svake veze. Stručnjaci često savetuju parove u dužim vezama da u svoj odnos unesu nešto novo, zajednički hobi, putovanja, zamena uloga u kućnim poslovima i sl. Ako je svaki dan isti, i muškarcu će to brzo\ndosaditi, a ako on ne napravi veliki rez u tom odnosu, žena će svakako biti ta koja će toj vezi presuditi.\nNaslov: Re: Stvari koja prava žena neće tolerisati muškarcu..! Sub 23 Jul - 0:12\nPa neznaju ni oni bas u stvari kad hoce ili kad nece da tolerisati. To im je sudbina.\nNaslov: Re: Stvari koja prava žena neće tolerisati muškarcu..! Sre 4 Jul - 21:32\nNedostatak postovanja, vredjanje, nedostatak vremena, previse vremena, odsustvo bliskosti, previse bliskosti itd\nNaslov: Re: Stvari koja prava žena neće tolerisati muškarcu..!


„Status kvo“ na Petrovaradinu\nBritanski hard rok sastav „Status kvo“ sviraće 5. jula na Petrovaradinskoj tvrđavi u sklopu promocije projekta i prostora „Rok bastion“, saopštila je muzička kuća „Komuna“.\nBend je na svom sajtu takođe najavio nastup u Srbiji, s tim što je za mesto dešavanja naveden - beogradski stadion „Tašmajdan“. U prvim „Komuninim“ najavama, iz marta 2008. godine, navođeno je da će „Status kvo“ svirati u Beogradu.\n„Komuna“ je saopštila da na prostoru Petrovaradinske tvrđave planira „spektakularne rok događaje“ svakog drugog vikenda, počevši od petka, 4. jula.\nU sklopu projekta „Rok bastion“, osim koncerata domaćih i inostranih rok sastava, promovisaće se i mladi, domaći, neafirmisani i autorski bendovi.\nUlaznica za koncert benda „Status kvo“ košta 1.000 dinara, a pretprodaja karata je u prodavnicama IPS-a.\nGrupa „Polis“, koja je 24. juna svirala na beogradskom Ušću, otputovala je u četvrtak oko 14 sati iz Beograda za Poljsku, a u glavnom gradu Srbije uglavnom se provodila - sedeći u hotelu „Hajat“.\nČelnik produkcijske kuće „Mjuzik star“ Raka Marić rekao je da su Sting, Endi Samers i Stjuart Kouplend preksinoć bili u Skadarliji, a da su uveče iz hotela gledali fudbalske utakmice. U noći posle koncerta bili su u „Kabareu Rouz“.\nPrema rečima portparola koncerta Ivana Ivačkovića, grupa je „uglavnom sedela u hotelu“ gde je, pored ostalog, „pila čaj“.\n„Nisu radili ništa posebno“, izjavio je Ivačković za Betu.\n„Polis“ su boravili u Beogradu u sklopu svoje povratničke ali i oproštajne turneje po svetu koja je krenula prošle godine.\nAdonis Remos u Centru „Sava“\nGrčki pevač Adonis Remos koji peva mešavinu popa i grčke etno muzike prvi put će u Srbiji nastupiti 28. septembra, u beogradskom Centru „Sava“. Direktorka firme „Sofos“ Nena Ivković rekla da je Remos bez premišljanja pristao da dođe u Srbiju.\n„On nije imao nikakve zahteve i sa oduševljenjem je pristao jer će mu ovo biti prvi nastup pred srpskom publikom“, rekla je Ivkovićeva.\nPrema njenim rečima, Remos je prvi album objavio 1996. godine; usledili su „Keros na pame parakato“(1998) i „Pali Ap’Tin Arhi“(1999), a 2001. godine „Mia nihta mono“ koji nezvanično predstavlja i njegov prvi „best of“ pesama „Pali apo tin arhi“, „Etsi ksafnika“, „Filaraki“, „Me zitas signomi“, „Apopse“. Predstavnik „Sava centra“ Aleksandar Simić rekao je da će se ulaznice prodavati po cenama od 1.200, 1.500 i 1.800 dinara.


“SVI ĆE BITI TESTIRANI” Ministarstvo zdravlja o nedoumicama oko rada lokalnih karantina - UGLJEVIK.INFO\n“SVI ĆE BITI TESTIRANI” Ministarstvo zdravlja o nedoumicama oko rada lokalnih karantina\nPri uspostavljanju mjere formiranja karantina po opštinama, u koje se smještaju ljudi koji u RS ulaze iz inostranstva, urađen je masovni skrining putnika i svi do sada testirani sa graničnih prelaza su bili negativni na prisustvo novog virusa korona.\nPodaci su to Ministarstva zdravlja i socijalne zaštite RS iz kojeg ističu da se to može objasniti i rezultatima restriktivnih mjera koje su preduzele i zemlje iz kojih dolaze ti putnici.\n– Karantinski kapaciteti uz granice i unutar lokalnih zajednica oformljeni su radi sprečavanja „ulaska” virusa korona iz inostranstva i jedna je od niza mjera koje se sprovode u Srpskoj. Sve opštine su zadužene da formiraju i organizuju rad lokalnih karantina u svojim zajednicama, a prije isteka izolacijskog perioda od 14 dana, osobe koje su smještane u lokalnim karantinima će biti testirane – ističu iz ministarstva, nakon primjedbi koje su na uslove smještaja i činjenicu da još nisu testirani izrazili pojedini ljudi smješteni ovih dana u lokalnom karantinu u Banjaluci.\nIz ministarstva podsjećaju da se u ove karantine smještaju osobe kod kojih nije potvrđeno prisustvo korona virusa, koje nemaju simptome oboljenja, a u slučaju da se pojave bilo kakve zdravstvene tegobe, imaju mogućnost da zatraže zdravstvenu zaštitu.\nProcedura nalaže da su svi oni koji prelaze granicu BiH i dolaze na teritoriju RS u obavezi da se jave u karantine pri graničnim prelazima. Tu se trenutno nalazi 115 osoba, smještenih na četiri granična prelaza – Gradiška, Rača, Karakaj i Šamac.\nTu se sve te osobe pregledaju i evidentiraju, uspostavlja se kontakt sa lokalnom zajednicom u koju idu, nakon čega se putnici, u pratnji policije, upućuju u opštinske karantine.\n– Paralelno, kroz epidemiološku istragu, radi se na testiranju građana unutar zajednice, kako bi obuhvatili što više porodičnih kontakata i što prije izolovali pozitivnu osobu i na taj način spriječili dalje širenje virusa. Napominjemo da RS raspolaže sa dovoljnim brojem testova – ističu iz Ministarstva zdravlja i socijalne zaštite RS.\nGrađane još jednom podsjećaju da se strogo pridržavaju propisanih mjera u cilju suzbijanja širenja novog virusa korona, a dodajue da će i on i Institut za javno zdravstvo RS nastaviti da redovno, kao i do sada, obavještavaju javnost o trenutnoj epidemiološkoj situaciji u RS.


“Kulturna baština grada Perasta – veče poezije, muzike, tradicije“ – Portal Kotor\n“Kulturna baština grada…\norganizaciji Društva prijatelja grada Perasta i Festivala gudača, 21. jula 2021. godine u Muzeju grada Perasta, noć uoči Fašinade, biće održan program pod nazivom “Kulturna baština grada Perasta – veče poezije, muzike, tradicije“.\nPovod je organizovanje tradicionalnog običaja koji se u Perastu održao šest vijekova bez prekida, sve do današnjih dana.\n“Želimo da kroz afirmaciju kulturne baštine i vrednovanja našeg kulturnog naslijeđa damo doprinos kulturnom razvoju i unapređenju turističke ponude Boke Kotorske. Crna Gora kao mediteranska zemlja, u obavezi je da svoje turističku ponudu plasira prije svega na kulturnom bogatstvu i naslijeđu koje u spoju sa prirodnim okruženjem čini neraskidiv ambijent i posebnu cjelinu. Perast je poslednjih godina prepoznat kao destinacija svjetskog glasa a taj ugled je stekao isključivo zahvaljujući graditeljskoj ljepoti , kulturno istorijskim vrijednostima i prirodnim faktorima. Slojevi kulturnog taloženja sačuvali su i izdvojili Perast kroz duh visoko razvijene sredine koji je sačuvan i danas traje. Očuvanje i stalno podsjećanje na ugled, moć i znanje, vrijednosti su koje i mi danas ističemo i na njih podsjećamo“ – poručuju organizatori.\nU programu učestvuju: Tina Braić Ugrinić i Marina Brainović – Društvo prijatelja grada Perasta, Marina Dulović – Festival gudača, Milica Zdravković – sopranistkinja i u ime ustanove OJU ,,Muzeji – Kotor, koja je partner događaja, arhivistkinja Jelena Čečur.\nProgram počinje u 21 sat u Salonu na prvom spratu Muzeja grada Perasta.


Vučić: Vatikan će čuvati svoju poziciju po pitanju Kosova - Izazov\nNovi magazin 12. septembra 2019. 13:20\n„Ali Vatikan želi i razgovore i mirno rešenje između Srba i Albanaca“, izjavio je Vučić novinarima nakon sastanka sa papom Franjom u Vatikanu.\nVučić je rekao da je u razgovoru sa papom mnogo toga naučio i pametnog čuo, a da je video njegovu brigu za sve ljude na Balkanu i građane Srbije.\n„Ja sam mu govorio o Kosovu i Metohiji i našim svetinjama tamo, o teškom položaju našeg naroda i pokušaju da nađemo kompromis, ali da je za tako nešto potrebno dvoje. Govorio sam i o neophodnosti popravljanja odnosa Srba i Hrvata. Svima je jasno da nas istorija i prošlost dele, da imamo drugačiji pogled na ono što je bilo, ali važno je da se usmeri pogled na budućnost i u tome je veoma bitna uloga Svete Stolice za odnos Srba i Hrvata“, rekao je on.\nVučić je rekao da će i Srbi i Hrvati morati da nauče da poštuju više jedni druge i da vode računa o budućnosti a ne o onome što je bilo pre 20 ili 70 godina.\nOn je naveo da je bilo reči i o položaju katolika u Srbiji i da se razgovaralo o restituciji i o pitanju poreza, a da je on izrazio nadu da postoji prostor da se učini još više da bi se popravio položaj tog dela stanovništva Srbije.\nVoleo bih da papa dođe u Srbiju ali to zavisi od SPC\nVučić izjavio je danas u Vatikanu da bi on voleo da papa Franja poseti Srbiju ali da je za tako nešto potrebna saglasnost Srpske pravoslavne crkve.\n„To je uvek pitanje za našu crkvu“, rekao je Vučić novinarima nakon sastanka sa papom.\nOn je naveo da je na sastanku preneo pozdrave patrijarha Irineja papi a da je od pape u nekoliko navrata čuo da on izuzetno ceni srpskog patrijarha.\nNe mislim da je realno da Češka povuče priznanje nezavisnosti Kosova\nVučić kaže da ne misli da je realno da Češka povuče priznanje nezavisnosti Kosova.\nKomentarišući najavu predsednika te zemlje Miloša Zemana da će pred češkim institucijama pokrenuti pitanje povlačenja priznanja, Vučić je kazao da su Česi „iskreni prijatelji“ Srbije ali da države, posebno one koje su kako je naveo, „u jednom bloku“, ne menjaju često svoje odluke.\n„Mi bismo to voleli ali ne mislim da je to realno i jednostavno. Hvala našim českim prijateljima, hvala beskrajno Zemanu, hvala Babišu ali da ne pravimo od njega neprijatelja ako ne bude odluke koju bismo mi voleli“, rekao je predsednik Srbije novinarima u Vatikanu posle sastanka sa papom Franciskom.\nPremijer Češke Andrej Babiš izjavio je ranije danas da je spreman da sa predsednikom Milošem Zemanom razgovara o eventualnom povlačenju priznanja nezavisnosti Kosova dok je ministar spoljnih poslova te zemlje Tomaš Petšiček poručio da ne vidi u ovom trenutku razlog za takvu debatu, jer se situacija na Balkanu nije nikako dramatično promenila, ali je i dodao da će rado popričati sa predsednikom.\nKisić Tepavčević: Aktivno zaraženo 9.000 ljudi, četiri petine sa lakšom kliničkom…\nEU očekuje nezavisnu istragu za korupciju u slučaju gradnje vetroelektrana na Možuri\nOčekuju se vlažni kolovozi i više vozila\nKisić Tepavčević: Aktivno zaraženo 9.000 ljudi, četiri petine sa…


Advokati: Dokazali smo da je Šarićev novac bio čist - PV Informer Advokati: Dokazali smo da je Šarićev novac bio čist - PV Informer\n4 sedmice pre 374 pregleda Izvor: vijesti.me\nAdvokati optuženog Darka Šarića su u svojim završnim riječima juče naveli da tužilaštvo nije dokazalo da je Šarić švercovao kokain i tako zaradio novac, a kamoli da je organizovao kriminalnu grupu koja je oprala više od 20 miliona evra, piše KRIK.\n„Čime tužilaštvo dokazuje da je novac prljav, čime dokazuje da je od šverca droge, čime se dokazuje da je Šarić organizovao i naredio pranje novca, kada, kome i gdje“, upitao je advokat Dejan Lazarević u svojoj završnoj riječi.\n„Tužilaštvo nam ne reče ništa o tome odakle je taj novac stigao, odnosno gdje je prodata droga, za koliko novca, kome i kada“, dodao je.\nAdvokat Lazarević smatra da je vještačenjem dokumenata koji su predočeni kao dokazi tokom postupka dokazana tvrdnja odbrane o legalnom porijeklu novca.\nLazarević je, kako prenosi KRIK, rekao da je optuženi Šarić ranije na sudu kazao da mu je ovo omiljena optužnica jer je skupljeno toliko dokaza da nema potrebe da neko vjeruje na riječ bilo tužiocu bilo njemu.\nAdvokatu je zasmetalo i što tužilac Saša Ivanić tokom svoje završne riječi nije rekao tačan iznos novca koji je opran, već ocijenio da je riječ o najmanje 20 miliona eura. Osvrćući se na tužiočevo prošlonedeljno izlaganje, Lazarević je rekao da se presude na osnovu prizanja drugih ljudi ne mogu odnositi na ove optužene i da je poznato da se sporazum o priznanju odnosi samo na onog ko je priznao, te da ne mogu dokazivati ništa u ovom predmetu. KRIK podsjeća da je tužilac rekao da optužnicu dokazuju i osuđujuće presude koje su donijete na osnovu sporazuma o priznanju krivice, a koje su sklopili neki od optuženih.\nAdvokat Oliver Dojčinović kog je sud postavio da bude Šarićev branilac nakon što je otkazao punomoćje Lazareviću i drugim advokatima takođe je iznosio završnu riječ juče. Govoreći o porijeklu novca Dojčinović je naglasio da su vještaci koji su analizirali bankarsku dokumentaciju utvrdili da je Šarić imao više od 50 miliona eura legalnog novca.\nI Danilo Šarić, još jedan Šarićev advokat, smatra da je tužilac morao precizno da kaže koliko novca je navodno oprano. On je naveo da se tužilac Ivanić protivio vještačenju jer, kako je tada kazao, „nije potrebno znanje da bi se sabrali brojevi“, ali da ih ipak nije sabrao.\nSuđenje će biti nastavljeno u srijedu kada će završne riječi iznositi optuženi.\nDarku Šariću i njegovoj grupi sudi se da su oprali više od 20 miliona eura kokainskog novca ulažući ga u kupovinu nekretnina i firmi u Srbiji. Prljavi novac su, tvrdi tužilaštvo, ubacivali u legalne tokove najčešće kupovinom preduzeća i fiktivnim ugovorima.\nSuđenje traje gotovo 10 godina, a odloženo je 27. puta. Samo završne riječi odlagane su deset mjeseci.


Gasni nesporazum: BH gas ne dozvoljava transport preduzeću iz Srpske – mojKontakt portal – Radio Televizija Kontakt\nGasni nesporazum: BH gas ne dozvoljava transport preduzeću iz Srpske\nBy Bojan Hrstić / 21. 12. 2015.\nRepublika Srpska će, možda, razmotriti mogućnost uskraćivanja transportnog gasa preduzeću “BH gas” iz Sarajeva preko svoje teritorije jer Federacija BiH /FBiH/ ne dozvoljava preduzeću “Gas-Res” iz Banjaluke transport njihovog gasa preko teritorije FBiH.\nDirektor preduzeća “Gas-Res” Slobodan Puhalac rekao je da je to preduzeće uputilo molbu “BH gasu” da omogući transport njihovog gasa preko teritorije FBiH da bi se ovim energentom snabdjeli kupci u Istočnom Sarajevu, a ujedno gas ponudio i potencijalnim kupcima u FBiH, ali da je odgovor “BH gasa” bio negativan.\n“`BH gas` je saopštio da je, prema njihovoj važećoj Uredbi o organizaciji i regulaciji sektora gasne privrede, on jedini nadležan za transport i snabdijevanje prirodnim gasom na prostoru FBiH i da u skladu sa tim odbija pristup transportnoj mreži preduzeću `Gas-Res`”, rekao je Puhalac za “Nezavisne novine”.\nU preduzeću “Gas-Res” tvrde da je ovakav odgovor u direktnoj suprotnosti sa Ustavom BiH, u kojem je istaknuto da entiteti neće ometati punu slobodu kretanja lica, robe, usluga i kapitala kroz BiH, te da entiteti neće uspostavljati kontrolu na granici između entiteta.\nOsim toga, u “Gas-Resu” naglašavaju da postupanje “BH gasa” nije u skladu sa pravilima Energetske zajednice, čiji je potpisnik i BiH, koja garantuju slobodni pristup trećoj strani gasnoj infrastrukturi, što znači da je “BH gas” obavezan da omogući korišćenje svoje infrastrukture “Gas-Resu”.\n“Gas-Res” se nakon toga žalio i federalnom ministarstvu zaduženom za energetiku, a iz kojeg su u odgovoru naveli da žalba neće biti razmotrena dok ne bude usvojen nova regulativa o gasu na nivou BiH, što je za Puhalca apsurdno.\n“Ministarstvo ne postupa ni u skladu sa uredbom koju je samo donijelo, već se poziva na neki budući, samo njima poznati, set zakona koji bi trebalo donijeti na nivou BiH”, tvrdi Puhalac.\nU preduzeću “Gas-Res” navode da je upućen prijedlog Ministarstvu industrije, energetike i rudarstva Srpske da sa federalnim partnerima pronađe rješenje kojim bi subjekti iz Republike Srpske i FBiH bili tretirani na ravnopravan način, a da, ukoliko to ne bude bilo moguće, Srpska uvede recipročne mjere prema FBiH.\nLopovi se dosjetili: U krađu sa aluminijskom folijom\nBlater i Platini izbačeni iz fudbala


Osim panike od ruskog centra u Nišu, Balkan od američkog budžeta neće dobiti, gotovo ništa! | Vestinet.rs\nPočetna TEMA DANA\tOsim panike od ruskog centra u Nišu, Balkan od američkog budžeta neće dobiti, gotovo ništa!\n„Brine me takozvani humanitarni centar, ne zbog onoga što je sada, nego zbog onoga što bi mogao da postane. Pogotovo ako Srbija ispuni ono što je Rusija tražila: specijalni status i imunitet za svoje osoblje.\nNe verujemo da Rusija ima dobre namere da pomogne Balkanu da ide ka EU“, rekao je Ji.\n„Važno je, i to uverenje delimo sa Vladom Srbije, da Srbija ima potpunu kontrolu nad svojom teritorijom i svega što je na njoj. Ako dozvoli Rusiji da oformi centar za špijunažu, izgubiće kontrolu nad delom svoje teritorije“, rekao je Hojt Ji.\n„Trend je zabrinjavajući, ali ne mislim da smo izgubili bitku. Crna Gora je uspela da se odupre uticaju Rusije, vidimo da se i situacija u Makedoniji stabilizovala uz našu i pomoć EU“, kaže Ji.\nPotpredsednik Pododbora, senator Kris Marfi ocenjuje, međutim, da predlog budžeta SAD ne govori u prilog većem američkom prisustvu na Balkanu.\nPodseća da su fondovi za stranu pomoć za Albaniju smanjeni za 98 odsto, Hrvatsku 60 odsto, Kosovo 48 odsto, BiH i Makedoniju za po 40 odsto, Crnu Goru 34, a Srbiju 31 odsto.\nIzvršni potpredsednik Atlanstkog saveta Dejmon Vilson je ocenio da „američka ravnodušnost danas može da izazove krizu sutra“ i podsetio da i EU ima svoje probleme, te da je Balkan zato prepušten Rusiji.\n„Vreme je da se angažujemo na tome da sve balkanske zemlje sprovedu reforme i da mogu da postanu članice NATO-a.\nDa osigurano da članstvo Crne Gore bude uspešno i da razmislimo o dugoročnom američkom vojnom prisustvu u regionu.\nStalno prisustvo američkih u okviru NATO snaga na Kosovu može da spreči uticaj Rusije“, kaže Vilson.\nHojt Brajan Jivesti\nDobrovoljno davanje krvi jača srce: Popravlja zdravlje na više načina!


Komforan jednosoban stan, II sprat, odlicna lokacija- nova zgrada Zetagradnje preko puta Uprave Carina, ulica Oktobarske Revolucije (neposredna blizina centra grada i trznog centra Gintas).\nStruktura: ulazni hodnik sa prostorom za ugradni plakar, kupatilo, spavaca soba, posebno kuhinja, trpezarija i veliki dnevni boravak sa izlazom na terasu.\nOrijentacija stana je stok-jug.\nZgrada je sagradjena po visokim gradjevinskim standardima (useljena je 2018. godine), ulaz se uredno odrzava, osnovana je skupstina stanara, veliki liftovi, parking prostor, mogucnost koriscenja podzemnih garaznih mjesta.\nZbog blizine centra grada, kao i svih drugih zivotnih sadrzaja, ova nekretnina je savrsena i za poslovnu aktivnost, tipa kancelarija.


TREĆA MEĐUNARODNA KONFERENCIJA "ISTRAŽIVANJE U TRANSPORTU I PRENOS ZNANJA O BEZBEDNOSTI SAOBRAĆAJA" - AMRKS\nTREĆA MEĐUNARODNA KONFERENCIJA „ISTRAŽIVANJE U TRANSPORTU I PRENOS ZNANJA O BEZBEDNOSTI SAOBRAĆAJA“\nTREĆA MEĐUNARODNA KONFERENCIJA...\nPriština, 22 Januar 2016\nOve godine po treći put Koleđ Tehničkih Primenjenih Nauka „Tempulli“ i Udruženja Motorizacije Kosova “ AMRKS “ organizovali su Međunarodnu Konferenciju „Istraživanje u transportu i transferi znanja o bezbednosti saobraćaja. “ Dok njegova podrška je bila od strane Kosovskog Forumu o bezbednosti na putevima, Sapienza – Universita di Roma, IRU Akademy, Evropskog Saveta za Bezbednost Saobraćaja – ETSC .\nKonferencija je uspela da objedini na jednom mestu institucije i aktera koji se bave pitanjima saobraćaja i bezbednosti na putevima u zemlji, regionu i Evropi i bila je dobra prilika da se razmene ideje sa lokalnim i međunarodnim ekspertima koji se odnose na izazove na bezbednosti puteva, uloženih projekata EU-a, na putnoj- železničkoj infrastrukturi i prenos raznih istraživanja o bezbednosti na putevima.\nU tom otvaranju su prisustvovali predstavnici iz Ministarstva za Infrastrukturu, Ministarstva za Obrazovanje, Nauku i Tehnologiju, Ministarstva Unutrašnjih Poslova i Ombudsmana. Ali, panelisti su bili predstavnici Evropskog Saveta za bezbednost na putevima ( Belgija), IRU Akademy (Švajcarska), EuroRap (Engleske), Univerzitet Sapienza ( Italija) , Austrijski Savet o bezbednosti na putevima ( Austrija), Policija Kosova, Kosovska Akademija za javnu bezbednost, EULEX, OEBS-a, SBK, Konfederacija Albanskih Udruženja za bezbednost na putevima, itd.\nU cilju sprovođenja datih preporuka od strane nacionalnih i međunarodnih eksperata tokom konferencije, oni će biti dostavljeni institucijama i zainteresovanim stranama, tako da zajedno doprinose njihovom sprovođenju.


- S obzirom na nepovoljnu epidemiološku situaciju, u skorije vreme neće doći do objedinjavanja odeljenja, odnosno produženja trajanja časova - rekla je Trivićeva, prenosi Srpskainfo.\nOna je navela da su zabrinjavajući podaci o broju zaraženih u Srpskoj, te apelovala da građani poštuju epidemiološke mere da bi se sprečilo širenje virusa korona.\nTrivićeva je navela da je potpuno neizvesno organizovanje đačkih ekskurzija i da to zavisi od preporuka Instituta za javno zdravstvo Republike Srpske, odnosno od epidemiološke situacije.\nOna je za RTRS rekla da su turističke agencije sprovele anketu među učenicima o tome da li su zainteresovani za organizovanje alternativnih mogućnosti za odlazak na ekskurziju u Republici Srpskoj.\nPOČELA NOVA ŠKOLSKA GODINA Učenici sa maskama, pojačane epidemiološke mere i SKRAĆENI ČASOVI\nTrivićeva je navela da je 213 učenika trećih razreda srednjih škola zainteresovano, ali da su takve ekskurzije moguće samo u aprili i maju i to ukoliko Institut odobri.\nKada je reč o osnovcima, odnosno učenicima osmih razreda, oko 1.000 njih zainteresovano je za organizovanje ekskurzije u Republici Srpskoj.\nKORONA U ĐAČKIM KLUPAMA Trivić: Zaraženo 200 učenika i nastavnika, časovi ostaju SKRAĆENI\nU Kantonu Sarajevo jutros je u osam sati nastavljena vakcinacija građana u dvorani Zetra, a sudeći prema dugim redovima, zainteresovanost je velika.


Digitalizacija diplomatije – DIGITALNA DIPLOMATIJA\nOvakav vid komunikacije bio je i biće vrlo zanimljiv kao relativno jeftin način za nacionalno brendiranje (upravljanje i popravljanje imidža), za spoljno-političku analizu, privlačenje stranih investitora, komuniciranje državnih interesa i naročito za kriznu komunikaciju. Takođe može se efikasno koristiti za suprostavljanje radikalnim i neprijateljskim onlajn narativima za koje u svetu danas postoje brojni primeri.\nMeđutim, u svetu se već ide vrlo brzo u premeni blokčejn, VR i AR tehnologija kao i analize BIG DATA u oblast rada ministarstava spoljnih poslova. Kreiranje specijalizovanih digitalnih timova u okviru vlade dovodi do efikasnije koordinacije a sveobuhvatan proces digitalizacije čini još transparentnijim i jednostavnijim. Nove tehnologije pokreću i nova pitanja poput debate o potrebi izmene Bečke konvencije iz šezdesetih godina prošlog veka kako bi adekvatnije odgovorile izazovima interneta i sajber bezbednosti.\nLeave a Comment on Digitalizacija diplomatije#digital, #diplomacy, blokčejn, Digital diplomacy, digitalizacija, digitalna diplomacija, digitalna diplomatija, diplomatija, Društvene mreže, Social media, spoljni poslovi


RTCG - Radio Televizija Crne Gore - Nacionalni javni servis :: Ekonomija :: Bankarski kartel u CG ne postoji\nUDRUŽENJE BANAKA 26. 02. 2015. 08:37 >> 08:32 0\nBankarski kartel u CG ne postoji\nSumnja da su banke u Crnoj Gori napravile svojevrsni kartelski sporazum o kamatama je neopravdana, tvrdi sekretar Udruženja banaka (UBCG), Mirko Radonjić.\nOn je, komentarišući ocjenu profesora Ekonomskog fakulteta i rukovodioca doktorskih studija na Ekonomskom fakultetu, Boža Mihailovica, da su banke napravile svojevrsni kartelski sporazum i da „drže“ kamate, kazao da kategorički odbacuje svaku ocjenu da banke postupaju suprotno propisima.\n"Crnogorsko bankarsko tržište je konkurentno i nema bilo kakve vrste dogovaranja banaka o visini kamatnih stopa. Banke u skladu sa svojim poslovnim politikama prate šta radi konkurencija i prilago\nđavaju se tržištu, tražeci svoje mjesto", rekao je Radonjić Pobjedi.\nMihailović je ranije saopštio da su banke međ\nu sobom napravile faktički kartelski sporazum i da nema te privrede koja može biti efikasna sa tim nivoom kamatnih stopa od deset do 14 odsto.\nViceguverner Centralne banke (CBCG) za kontrolu bankarskog sistema, Velibor Milošević, prošle i početkom ove godine je kazao da na crnogorskom bankarskom tržištu i dalje postoji oligopol, odnosno da se banke drže zajedno, što onemogućava pad kamatnih stopa.\nMilošević je tada ocijenio da još ne postoji konkurencija u pravom smislu te riječi, pa se može zaključiti da se banke i dalje drže zajedno.\nCBCG je najavila da će najkasnije do kraja juna proslijediti Vladi predlog za limitiranje najviše dozvoljene ugovorne kamatne stope.\nKamate Banke Udruženje banaka\nNe očekuju ukidanje eura u CG


Duško Vujošević izabrao stručni štab – BHFanaticos\n6. Maja 2017. Ajdin 6869 Views\nGeneralni sekretar KS BiH gospodin, Dubravko Barbarić i direktor muških reprezentativnih selekcija BiH, gospodin Siniša Kovačević, u petak su boravili u Parizu, gdje su obavili radni sastanak sa selektorom muške seniorske reprezentacije BiH, gospodinom Duškom Vujoševićem.\nTom prilikom zvanično je potpisan ugovor o saradnji sa gospodinom Vujošević. Na radnom sastanku detaljno je razrađen plan priprema reprezentacije koje počinju 2. jula, a usaglašeni su i termini pripremnih utakmica.\nSlužbeno su potvrđena i imena stručnog štaba od strane selektora Vujoševića. Sručni štab će činiti Mensur Bajramović kao prvi pomoćnik, drugi pomoćnik će biti Josip Pandža, dok je kondicioni trener Osman Handžić.\n← U20 – žene: Mara Lakić-Brčaninović objavila širi spisak košarkašica za Europsko prvenstvo u Portugalu\nU-17 EURO 2017: Republika Irska bolja od BiH →\nVujošević objavio spisak igrača za kvalifikacione utakmice protiv Belgije i Rusije\n16. Januara 2018. Ajdin Komentari isključeni za Vujošević objavio spisak igrača za kvalifikacione utakmice protiv Belgije i Rusije


Premijer KS Edin Forto i Ministar ministarstva komunalne privrede i infrastrukture Srđan Mandić posjetili KJKP „Toplane - Sarajevo“ d.o.o. - informativa.ba\nVijesti Lokalne vijesti Premijer KS Edin Forto i Ministar ministarstva komunalne privrede i infrastrukture Srđan Mandić posjetili KJKP „Toplane - Sarajevo“ d.o.o.\n06 Sep 2019 19:33\nFoto: Detalj sa radnog sastanka.sistema daljinskog grijanja KS. -\n- U fokusu:Implementacija projekata iz Strategije razvoja sistema daljinskog grijanja KS -\nEnverZornić, direktor Preduzeća je istakao da su KJKP „Toplane - Sarajevo“ d.o.o. u periodu vansezone grijanja poduzele sve neophodne aktivnosti na remontu i rekonstrukciji toplifikacionog sistema, kako bi Preduzeće u skladu sa Uredbom o opštim uslovima za proizvodnju distribuciju i korištenje toplotne energije već od 20. septembra bilo pogonski spremno za početak nove sezone grijanja.\nVezano za implementaciju razvojnih projekata, Premijer KS i Resorni ministar su obećali pružanje podrške i pomoć u implementaciji svih onihprojekata koji će u konačnici doprinijeti razvoju toplifikacionogsistema, povećanju energijske efikasnosti, smanjenju potrošnje energenata i zaštiti okoliša.\nOznake: #EnverZornić #SDP BiH #Toplane Sarajevo #Edin Forto #NS #VKS #Srđan Mandić\nToplane sa Fondom za zaštitu okoliša vrše istraživanje termalnih voda Lokalne vijesti


Laguna - Inspektor Bronštajn i slučaj ubijenog naciste - Andreas Pitler - Knjige o kojima se priča\n„Pitler još jednom dokazuje da je dobar pisac, a način na koji spaja istorijske činjenice i fikciju izuzetno je uverljiv. Priča je smeštena u istorijsko razdoblje i okolnosti koje će biti zanimljive i svim čitaocima koji nisu isključivi ljubitelji krimića, tim pre što će čitajući ovu knjigu uživati u uzbudljivom času istorije.“\n„Teško da je moguće zanimljivije opisati istorijsku pozadinu krimića koji je već sam po sebi više nego uzbudljiv.“\nKnjiga daleko ispod ocekivanja..\nNema pravog života u imitaciji života\nKnjiga mračne atmosfere koja se čita u jednom dahu. Neobična krimi priča sa jakom istorijskom pozadinom daje nam sliku Beča od 10-12.marta 1938. godine, u poslednjim danima nezavisne Austrije. Inspektor Bronštajn je pedantan sredovečni Jevrejin, bez porodice koji uživa u dobroj hrani. Treba da reši ubistvo nacističkog glavešine sa sumnjivim sklonostima prema dečacima. Škakljiv slučaj u neizvesnoj političkoj situaciji. On i Čarni, njegov pomoćnik, strpljivo slažu slagalicu jer zločin je zločin, a zakon nikome ne dozvoljava da nekažnjeno ubija ljude...Cela priča je dosta složenija jer ima političku pozadinu. Oni koji osvajaju vlast moraju da uklone neugodne saučesnike. Austrija tone, inspektor se koncentriše samo na posao, zatvara oči pred političkom situacijom i tako beži od očaja i realnosti. Autor slika beznađe, bes, mržnju i razočaranje naroda koji živi u zemlji bez napretka, na sve strane je samo tuga i jad, a Hitler nudi spas...Nacisti stižu a inspektor mora da spasava goli život..


Banđur: Nišu evropski projekti služe da bi gradski službenici putovali - JuGmedia\nJedna od tačaka devnog reda, na današnjoj sednici Gradskog veća, bila je vezana za učešće grada Niša u projektu kreiranja mape energetske efikasnosti koji bi u potpunosti bio finansiran iz Evropske komisije, a koji je izneo Ivan Pavlović iz Kancelarije za lokalni ekonomski razvoj i projekte.\nGlasanje o toj tački odloženo je, nakon što je zamenik gradonačelnika Miloš Banđur, rekao da je takav projekat već rađen, da Grad neće imati nikakve koristi i da to služi pojedincima da o trošku EU putuju Evropom i Balkanom.\n„Imajući u vidu da se u prošlosti Grad Niš suočavao sa mnogim problemima i pionirskim mapama, odnosno implementacijom propisa energetske politike zasnovane samo na tehničkim, pravnim i ekonomskim aspektima, Grad Niš se odazvao pozivu Asocijacije energetskih gradova i izabran je kao jedan, od pet gradova, koji će naredne tri godine raditi na izradi energetske mape Grada Niša“, rekao je Pavlović.\nOn je dodao da bi na projektu Tomorrow, u okviru Horizon 2020 programa, zajedno radili sa Holandskim istraživačkim institutom za tranziciju, a ostali partneri bili bi gradovi iz Francuske, Rumunije, Španije, Irske i Belgije. Vrednost projekta, naveo je Pavlović, za Grad Niš iznosi skoro 80 hiljada evra i u potpunosti bi bio finansiran iz Evropske komisije.\n„To je prvi projekat gde će Grad prihodovati, jer plate koje se prikazuju kao naše učešće će biti refundirane i Grad bi na osnovu ovog projekta dobio između 20 i 23 hiljade evra. Na osnovu značaja koji bi ovaj projekat imao na pozicioniranje Niša na energetskoj mapi i zbog značaja koji ovaj projekat može imati na unapređenju energetske efikasnosti Niša predlažem Gradskom veću da prihvati učešće u projektu“, istakao je Pavlović.\nNakon njegovog izlaganja za reč se javio zamenik gradonačelnika Miloš Banđur, koji je rekao da je ista ta stvar rađena švedskim gradom Vekše, u prethodnom mandatu.\n„Ljudi iz energetike su se ubili putujući po Evropi, radila se mapa puta, radila se studija, i to je debelo plaćeno evropskim parama. Niko ta dokumenta posle toga nije otvorio“, rekao je Banđur.\nMiloš Banđur, takođe tvrdi da Grad od ovog projekta neće dobiti ništa.\n„Ovo nije projekat iz kojeg ćemo mi bilo šta da dobijemo, ovo je projekat iz kojeg će grupa ljudi koja putuje non-stop po Evropi ili negde po Balkanu, ustvari da dobije priliku da i dalje putuje trošeći radno vreme koje može da potroši na nešto drugo, na nešto mnogo korisnije u Gradskoj upravi. Naravno ne o našem trošku, o trošku evropskih para, ali u svakom slučaju mi na ovaj način gubimo ljude koji moraju da rade neke poslove korisnije za Grad“, kazao je Banđur, koji je dodao da će za ovo rešenje glasati samo zato što se našlo kao tačka Dnevnog reda.\nNakon Banđurovog obraćanja, gradonačelnik Darko Bulatović, predložio je da se glasanje odloži, dok se ne provere detalji, što su većnici jednoglasno i prihvatili.


Na Adi Ciganliji šampionat u kajaku i kanuuNa Adi Ciganliji šampionat u kajaku i kanuu | Beograd news Na Adi Ciganliji šampionat u kajaku i kanuu | Beograd news\nNa Adi Ciganliji šampionat u kajaku i kanuu\nTakmičenja se realizuju pod pokroviteljstvom Vlade Republike Srbije, Ministarstva omladine i sporta, Grada Beograda, Sekretarijata za sport i omladinu, Sekretarijata za privredu, Sekretarijata za poslove odbrane, vanrednih situacija, komunikacije i koordinaciju odnosa sa građanima i Turističke organizacije Beograda.\nEvropsko prvenstvo za juniore i mlađe seniore u kajaku i kanuu sprint biće održano od 22. do 25. juna na Adi Ciganliji. Na šampionatu će učestvovati takmičari iz 38 zemalja sa oko 1.000 takmičara koji će izveslati ukupno 213 trka, od kojih čak 46 finalnih trka.\nTakmičenje počinje u četvrtak kvalifikacijama u disciplinama na 1.000 metara u jutarnjem i na 500 metara u poslepodnevnom programu. Drugog dana takmičenja u prepodnevnom programu veslaće se polufinalne trke na 500 metara, dok će u poslepodnevnom programu posle polufinala na 1.000 metara biti veslane kvalifikacije na 200 metara.\nZa vikend su zakazane borbe za medalje, pa se tako u subotu u prepodnevnom programu veslaju prva finala u disciplinama na 1.000 metara, dok će se u poslepodnevnom delu veslati polufinala na najkraćoj deonici. Nedelja je u potpunosti rezervisana za finala: u prepodnevnom programu veslaće se trke na 500 i 200 metara.\nUlaz na tribine regatnog centra na Adi Ciganliji je besplatan.\nUkida se OŠ “Stari grad”\nBeograd slavi Svetski dan muzike nizom koncerata


Vulin: Firme iz RS da proizvode za Vojsku Srbije\nMinistar industrije, energetike i rudarstva RS Petar Đokić i ministar odbrane Srbije Aleksandar Vulin razgovarali su danas u Banjaluci o mogućnostima saradnje Republike Srpske i Srbije u oblasti namjenske industrije. Tema razgovora bile su mogućnosti preduzeća "Kosmos", bjeljinskog "Orla˝ i Fabrike motora specijalne namjene Pale da rade za potrebe Ministarstva odbrane Srbije ali i druga tržišta.\n˝"Spremni smo razmotriti sve mogućnosti, ali najvažnija je volja i spremnost da se stanje u tim preduzećima promijeni u saradnji sa Vladom Srbije. Od velike je važnosti ono što se moglo vidjeti u Kosmosu, da je to preduzeće, koje su svi otpisali, danas preduzeće koje stabilno posluje i redovno izvršava svoje obaveze i ima stabilne prilive˝ kazao je Đokić\nAleksandar Vulin ministar odbrane Srbije istakao da su politički odnosi između Republike Srpske i Srbije na najvišem mogućem nivou, te da sada taj nivo saradnje treba podići i na ekonomskom planu.\n"Moramo da radimo na konkretnim modelima kako da tehnologiju, ljude, tradiciju i ono što posjeduje Republika Srpska, kada je riječ o sistemu odbrane, bude stavljeno na raspolaganje Srbiji. Time će se unaprijediti odbrana Srbije, ali i ekonomski pomoći radnicima i ekonomiji Republike Srpske", rekao je Vulin.\nVulin je dodao da je Ministarstvo odbrane Srbije posebno zainteresovano za remont vazduhoplovnih sistema.\n˝Mi smo posebno zainteresovani za remont protiv vazduhoplovnih sistema i tu govorimo o ˝Kosmosu˝, zatim za remont tenkovskih motora gdje partnera vidimo u Fabrici motora specijalne namjene Pale a takođe i za remont i modernizaciju naših vazduhoplova iz našeg sistema i tu se radi o milionskim sredstvima što bi omogućilo funkcionisanje ovihm preduzećima u nekoliko narednih godina˝rekao je Vulin.


Web stranica Vlade TK - Ministar Puškar posjetio Centar za multidisciplinarne studije u Tuzli\nMinistra privrede Tuzlanskog kantona Osmana Puškara sa saradnicima menadžment Visoke škole CMS – Centar za multidisciplinarne studije u Tuzli danas je upoznao sa načinima na koji ova visokoškolska ustanova priprema studente za realno tržište. Riječ je o samostalnoj ustanovi koja je usmjerena na edukaciju budućih stručnjaka u oblasti ekonomije, saobraćaja, energetike, informacijskih sistema i tehnologija, zaštite na radu i zaštite od požara.\nPrema riječima ministra Puškara, respektabilan je naučni potencijal koji postoji u TK i koji je potrebno staviti u funkciju privrednih tokova. „Ovo je vrlo ozbiljna ustanova koja ima puno radnih i poslovnih rezultata i njeni stručnjaci su već prepoznati na tršištu. Odlazak mladih iz Bosne i Hercegovine jest pitanje kvaliteta obrazovanja i pitanja kako ti ljudi moraju biti vrednovani. Mi stojimo iza toga da u TK ima potencijala i da je vrijeme da se promijene politike koje se odnose na to."\nDirektor CMS-a doc. dr. Esad Mušanović kazao je da oni studente od prve godine uvode u realni sektor i do sada su, iako postoje tek tri godine, već uspjeli potpisati više od 65 sporazuma sa privrednim subjektima iz okruženja ali i van zemlje gdje njihovi studenti upravo borave na praksi. Zahvalivši se ministru Puškaru što je prepoznao njihov trud, direktor Mušanović je kazao da su do sada uspostavili saradnju sa brojnim državnim agencijama i ministarstvima za koje rade određene projekte iz oblasti energetike, saobraćaja i zaštite na radu, za koje i obrazuju kadrove.


OSM Televizija - Brnabić: Priština ugrožava regionalnu stabilnost\n"Očigledno su granice na stolu i sada imamo da za neke /samoproglašeno Kosovo i Albaniju/ mogu da budu, a za Republiku Srpsku ne mogu", rekla je Brnabićeva.\nBrnabićeva je za Televiziju "Pink" rekla da kao najveću prijetnju vidi "političku odluku" koja se tiče brisanja granice između /samoproglašenog/ Kosova i Albanije koja očigledno vodi ka stvaranju "velike Albanije".\n"Što se tiče tog brisanja granica, čini mi se da će oni pokušati da se izvuku na inicijativu koju je upravo predsednik Srbije Aleksandar Vučić stavio na sto, a to je da imamo jednu carinsku uniju, da imamo povezani Balkan zbog ekonomskog rasta, razvoja, mira, stabilnosti, drugačijeg prosperiteta", rekla je ona.\nOna je podsjetila da je Priština, uz takse od 100 odsto na robu iz centralne Srbije i BiH proširila i na robu stranih investitora u Srbiji, među kojima je na prvom mestu "Koka-Kola".\nBrnabićeva je dodala da sa nestrpljenjem očekuje reakciju SAD, te napomenula da će u januaru putovati u SAD i posjetiti sjedište "Koka-Kole"\nJoš iz iste kategorije: « Traže od Kitarovićeve objašnjenje zašto je uručila orden Belobrajdićevoj Dačić: Amerika treba da izvrši pritisak na Prištinu »


FORMALNO NEFORMALNE: beogradske samoorganizovane kulturne produkcije u okviru projekta Actopolis | FORMAT 88\nNakon suštinskih promena sistema u nedavnoj prošlosti, društva Jugoistočne Evrope suočavaju se sa brojnim otvorenim pitanjima. Ovo naročito važi za gradove. Nestabilna ekonomija, slabost državnih institucija ili njihova potpuna paraliza, enormne socijalne razlike, prekarni rad i neizvestan položaj velikog dela stanovništva otežavaju angažovanje pojedinca u okvirima civilnog društva. Tu situaciju dodatno komplikuju i aktuelni izbeglički talasi, čije posledice po Tursku, Grčku i druge balkanske zemlje nikako nisu male. U toj se konstelaciji projekat „ACTOPOLIS. Umetnost akcije” profiliše kao transnacionalni test-poligon za urbane alternative između grada Mardina na tursko-sirijskoj granici, preko Atine, Bukurešta, Beograda, Sarajeva, Zagreba, pa sve do nemačkog grada Oberhauzena. I Goethe-Institut i inicijativa „Urbane kinste Rur” na fragmentaciju realnosti odgovaraju formiranjem decentralizovanih mreža.\nBeogradsko izdanje projekta ACTOPOLIS „FORMALNO NEFORMALNA. Beogradska samoorganizovana kulturna produkcija” okuplja 14 umetnika, umetničkih grupa i aktera u kulturi različitih usmerenja koji će na poziv kustoskinje Mirjane Bobe Stojadinović dati svoj odgovor na pitanja kako, zašto i za koga se produkuje urbana kultura u kriznim vremenima koja u Srbiji traju više od 25 godina. Šta obeležava ekonomiju kulturne nezavisnosti na početku 21. veka?


Iako su do sada Japanci insistirali da mogu i žele da održe Olimpijske igre u Tokiju kao što je planirano, njihov predsednk vlade Šinzo Abe priznao je da je to nemoguće.\nOn je to istakao u govoru u japanskom parlamentu, a kao razlog za neophodnog pomeranja početka Igara (zakazanih za 24. jul ove godine) naveo je pandemiju koju je izazvao SARS-CoV-2 tip korona virusa.\n"Kada se radi o organizaciji Olimpijskih igara, ne verujem da je svet uopšte u trenutku da to uradi u ovom trenutku", nedvosmisleno je pokazao Abe da su u Japanu i te kako svesni situacije sa pandemijom.\nOn je, istina, do sada tvrdio da se nada da će "Igre biti kompletne, kako je i red", ali je danas prvi put javno progovorio o neophodnosti da se, ipak, pronađe novi termin.\nTo baš i nije lako, ne samo zbog usklađivanja termina sa ostalim, pojedinačnim sportovima, već zbog toga što se ne zna ni kako će se situacija sa novim korona virusom razvijati, a ni kako će reagovati svi oni koji su uključeni u proces organizacije, od sponzora do nosilaca prava prenosa. Zato je MOK dan ranije i najavio da će se "u naredne četiri nedelje o svemu tome, pa i novim scenarijima - razgovarati, uključujući i mogućnost novog datuma početka Igara".\nKanada je, pritom, ovog ponedeljka postala prva zemlja koja je rekla da neće poslati sportiste na Igre u Tokiju u prvobitno zakazanom terminu, a onda su joj se pridružile Australija i Poljska zahtevima da se planetarni spektakl pomeri za neko drugo vreme.


NOVI MANDAT EULEX-a - Saopštenja za medije - EULEX - European Union Rule of Law Mission in Kosovo\nNOVI MANDAT EULEX-a\n08. juni 2018. god.\nNakon odluke Saveta i razmene pisama između predsednika Hašima Tačija i visoke predstavnice EU, Federike Mogerini, misija EULEX je dobila novi mandat do 14. juna 2020. godine.\nMisija EULEX će nastaviti da pruža podršku relevantnim institucijama vladavine prava na Kosovu na njihovom putu ka većoj efikasnosti, održivosti, multietničnosti i odgovornosti, bez političkog uplitanja i u potpunom skladu sa najboljim praksama EU.\nMisija će nadgledati određene predmete i suđenja u kosovskim institucijama krivičnog i građanskog pravosuđa i nastaviće da nadgleda, podučava i savetuje Kazneno-popravnu službu Kosova. Takođe će pružati operativnu podršku implementaciji sporazuma postignutih kroz dijalog koji pomaže EU i zadržaće svoju ulogu kao druga interventna instanca za bezbednost. EULEX Kosovo će nastaviti da pruža podršku preseljenim sudskim postupcima u Hagu u skladu sa relevantnim zakonodavstvom Kosova.\nMisija EULEX Kosovo pokrenuta je 2008. godine, kao najveća civilna misija Zajedničke bezbednosne i odbrambene politike (ZBOP) Evropske unije. Sveukupni cilj EULEX-a je da pomogne kosovskim vlastima u uspostavljanju održivih i nezavisnih institucija vladavine prava.


Državna bezbjednost Hrvatske i navijačke grupe uoči raspada SFRJ - BIGportal.ba\nDržavna bezbjednost Hrvatske i navijačke grupe uoči raspada SFRJ\n25 Februara, 2020 25 Februara, 2020 0160\nČasopis “Istorija 20. veka” analizirao je navijačke grupe u Hrvatskoj preko odnosa državne bezbednosti u vreme postojanja SFRJ.\nInstitut za savremenu istoriju u Beogradu u novom izdanju svog časopisa bavi se razvojem navijačkih grupa u Hrvatskoj i socijalističkoj Jugoslaviji.\nPolitički transparenti, parole, fizički obračuni na tribinama početkom devedesetih godina 20. veka dobar su pokazatelj stanja u jugoslovenskom društvu, porasta međunacionalne mržnje i predstavljaju uvod u raspad Jugoslavije.\nKako je Služba državne bezbednosti Hrvatske sagledavala ovaj fenomen analizirali su dr. sc. Martin Previšić, docent na Filozofskom fakultetu u Zagrebu i Ivan Mlinarić, istoričar iz Zagreba i sin bivšeg fudbalera Dinama i reprezentativca Jugoslavije Marka Mlinarića.\n“Ovaj rad želi naglasiti da postoje supstancijalne razlike između pojava vezanih za stadionski nacionalizam u dobu pre i posle Titove smrti. Konkretno, u samoj srži većine ‘ekstremnih’ navijačkih grupa, pogotovo onih koje nastaju u drugoj polovini 20. veka, nalazi se nasilje, a onda i međusobno sukobljavanje. Međutim, za razliku od većine drugih navijačkih grupa, koje se sukobljavaju zbog čisto klupskih, gradskih ili regionalnih razlika, navijačke grupe u Jugoslaviji sukobljavaju se po nacionalnoj liniji. Takođe, odnos i pojava nacionalizma na stadionima, fenomen je usko vezan uz krizu i raspad zemlje, kao pojava koja je zahvatala i druge sfere društva”, navodi se u zaključku ovog naučnog rada.\nPolitički transparenti, parole, fizički obračuni na tribinama početkom devedesetih godina 20. veka dobar su pokazatelj…\nPosted by Istorija 20. veka on Tuesday, February 25, 2020\nNaučnici došli do uzbudljivog otkrića: Saznanja o Marsu omogućavaju dublje istraživanje


„Bosifest” od 10. do 12. oktobra u „Sava centru”| Grad Beograd\n„Bosifest” od 10. do 12. oktobra u „Sava centru”\nOsmo izdanje Beogradskog internacionalnog filmskog festivala osoba sa invaliditetom – „Bosifest” održaće se pod sloganom „Pokreni promenu” od 10. do 12. oktobra u „Sava centru”.\nOve godine prijavljeno je čak 90 filmova iz svih delova sveta: Kanade, Italije, Češke, Poljske, Gruzije, Izraela, Francuske, Holandije, Rusije, Irana, Engleske, Bugarske, Indije i drugih zemalja. Selektor „Bosifesta” reditelj Goran Radovanović odabrao je 18 dokumentarnih filmova, od kojih će deset biti prikazano u takmičarskom, a osam u revijalnom delu programa.\nŽiri ovogodišnjeg „Bosifesta” radiće u sastavu: Predrag Gaga Antonijević, naš poznati reditelj, Radoslav Zelenović, direktor Festivala evropskog filma na Paliću i dugogodišnji direktor Jugoslovenske kinoteke, i Anica Dobra, jedna od najznačajnijih domaćih glumica. Žiri će dodeliti sledeće nagrade: Gran pri za najbolji film, nagradu za najbolju režiju, nagradu za najbolji scenario, kao i specijalne nagrade.\nOve godine prateći program čini konferencija „Pokreni promenu”, koja će se održati tokom sva tri festivalska dana u prepodnevnim časovima (od 11 do 16 sati) pre projekcija filmova. Na konferenciji će učestvovati stručnjaci koji će održati interaktivna predavanja na teme: „Medijska izveštavanja o osobama sa invaliditetom”, „Uticaj medija-filma na kreiranje stava prema osobama sa invaliditetom”, „Primena i značaj medija u inkluzivnom obrazovanju” i „Kultura, tolerancija, različitost”.\nMisija „Bosifesta” je da ukaže na stvaralački rad i mogućnosti učesnika na javnoj kulturnoj sceni i širenje poruke da bi osobe sa invaliditetom trebalo da imaju ista prava i obaveze kao i drugi građani. Na taj način ovaj festival daje snažan podsticaj donošenju mera za ravnopravno učešće i integrisanje osoba sa invaliditetom u društvo.\nSuštinski pokazatelj da postoji prostor za ovakav festival u Srbiji jeste upravo veliko interesovanje za učešće u programima „Bosifesta”. Ovaj festival pridružuje se svetskim festivalima koji se duži niz godina bave filmovima o osobama sa invaliditetom, kao i filmovima čiji su autori osobe sa invaliditetom. Mreža tih festivala pruža autorima izlazak na svetsko tržište, ali i mogućnost da predstave nove, inovativne filmove koji se bave tematikom vezanom za život osoba sa invaliditetom.\n„Bosifest” je jedinstven filmski festival u našoj zemlji, ali i u svetskim okvirima, jer je njegov kompletan program posvećen temama života osoba sa invaliditetom, a filmovi koji se prikazuju relevantna su i zapažena ostvarenja dokumentarnog žanra.


SASTAVI za finale Kupa - Gde ima prostora za iznenađenje, šta spremaju Miloje i Savo? - Sportske.net\nDeluje da je Zvezdin tim već poznat, uz možda samo jednu dilemu. Kada je Partizan u pitanju, Savo Milošević je već pokazao da je spreman na rizik, u polufinalu mu se isplatio...\nPrvi strelac lige poželeo sreću PartizanuZvezda ''povukla nogu'', Partizan uzvratio, ali ne istom merom!Zvezda ''povukla nogu'', Partizan uzvratio, ali ne istom merom!Na "Čairu" navijaju za ZvezduNa "Čairu" navijaju za Zvezdu\nU četvrtak u 19 časova počeće poslednja utakmica ove klupske sezone u Srbiji. Sastaju se Crvena zvezda i Partizan u finalu nacionalnog Kupa, a trofej brane crno-beli, koji su pre godinu dana u finalu bili bolji od Mladosti iz Lučana.\nZbog osvojene titule, istorijskog uspeha u Evropi i plasmana u Ligu šampiona, kao i zbog činjenice da je nedavno na istom mestu Zvezda već savladala Partizan na početku plej-ofa (2:1), ekipa Vladana Milojevića i u ovaj derbi ulazi kao favorit.\nŠef struke crveno-belih sutra neće moći da računa jedino na štopera Srđana Babića zbog žutih kartona i najverovatnije na Ričmonda Boaćija koji se oporavlja od povrede. Svi ostali su spremni, pa je za očekivati veoma sličnu startnu postavu onoj iz prethodnog dvoboja 'večitih rivala'.\nPotencijalno iznenađenje mogao bi da bude Aleksa Vukanović među starterima, ali u ovom trenutku Mirko Ivanić ipak ima malu prednost.\nU Partizanu verovatno ponovo neće biti Nemanje Nikolića koji u finišu sezone ima problema sa povredom, ali se očekuje povratak Đorđa Ivanovića, koji je takođe propustio par prethodnih mečeva.\nU ovom trenutku se procenjuje da će Ivanović od početka biti na terenu, ali ne bi trebalo isključiti ni neko novo Miloševićevo iznenađenje. U Nišu je to učinio sa 17-godišnjim Lazarom Pavlovićem u veznom redu, što se pokazalo kao pun pogodak, ali u ovom trenutku je realnije da talentovani fudbaler ovoga puta eventualno dobije šansu u nastavku meča.\nUz Ivanovića i Pavlovića, za to mesto konkuriše i Goran Zakarić i tu bi trener Partizana mogao da ima najviše dilema.\nJoš jedna dilema mogla bi da bude i pozicija levog beka. Slobodan Urošević se u prethodnom derbiju nije proslavio, imao je kikseve kod oba Zvezdina gola, ali procene su da je ipak i dalje u prednosti u odnosu na Šehovića ili Nemanju G. Miletića, koji ne igra već mesec dana, još od onog prvenstvenog poraza u Nišu od 3:1.\nMladi Šehović se sve ozbiljnije nameće, u poslednjih nekoliko mečeva se smenjuje sa Uroševićem na pomenutoj poziciji, ali pošto je Urošević odmarao protiv Proletera za vikend, prognoza je da će Šehović ovog puta svoju šansu čekati sa klupe.\nOčekivane postave Zvezde i Partizana:\nCrvena zvezda: Borjan - Stojković, Savić, Milunović, Rodić - Jovančić, Jovičić - Ben, Marin, Ivanić (Vukanović) - Pavkov.\nPartizan: Stojković – N. R. Miletić, Ostojić, S. Pavlović, Urošević (Šehović) – Zdjelar, Šćekić – Tošić, Pantić, Ivanović (Zakarić, Pavlović) – Rikardo.


EKSKLUZIVNO Komandant Bitke na Košarama: Ovo što se radi sa filmom je — sramota! - Sputnjik Srbija\n20:04 21.08.2020 (osveženo 21:47 24.08.2020) Preuzmite kraći link\n„Ne bi trebalo zanemariti i trebalo bi imati na umu sumnju da iza svega stoje NATO lobističke grupacije, kojima je stalo da na svim poljima, pa i na umetničkom, omalovaže, unize i obesmisle herojsku borbu i veliku pobedu nad NATO-om“, kaže on.\nNužno je da se ovekoveči istina o Košarama\nNaš sagovornik naglašava da sve ovo sigurno ne može stvoriti razdor među veteranima koji su branili Košare:\n„Ti heroji su postali legende bitke koja je krvlju ispisana, a tragovi se ne mogu izbrisati, potrti, poništiti ili dovesti u pitanje između bilo koga od nas“, kaže on.\nOn očekuje da bez obzira na sukob koji je izbio, strane nađu zajednički jezik, kako bi se herojska borba vojnika na Košarama predstavila na način kakav zaslužuje.\n„Nužno je da se borba predstavi u jednom umetničkom sadržaju u kome će svaki junak i vitez prepoznati sebe, svoju ulogu i svoj doprinos, a široka javnost videti kako je to bilo — da se umetničkim dojmom dočara ono što je najvažnije za buduća pokolenja — da znaju koliko je vredela sloboda“, zaključuje Đurković.\nReditelj Balša Đogo ponovo se oglasio u vezi sa problemom snimanja filma „Košare“. On je ovog puta u postu objavljenom na društvenoj mreži Fejsbuk naveo da država ne bi smela da dozvoli da taj film o srpskim junacima radi producent koji se, kako navodi, javno hvali da je podmitio mnoge državne funkcionere i da je deo neformalnih paradržavnih agentura.\nĐogo je napisao da producent time plaši one koji odbijaju da budu podmićeni i izneo optužbe o nenamenskom trošenju para koje su dobijene za film koji je od nacionalnog i državnog interesa.\nZa problem sa snimanjem filma „Košare“ javnost je saznala kada je Đogo objavio da su dvojica producenata prekinuli snimanje filma i serije, ultimativno tražeći promenu scenarija i aludirao pritom da je ovaj projekat od nacionalnog značaja dobio dovoljno para od države za ozbiljnu realizaciju kakvu zaslužuje.\nOn je tada saopštio da su dvojica producenta Nemanja Mićić i Vladan Anđelković tražili promenu scenarija, tako da bude „lakši“, kako bi i film i serija mogli da se snime za četiri-pet dana po epizodi, sa čime se reditelj ne slaže.\nĐogo je u poslednjem postu naveo da ne želi nikakve nagodbe na silu i izneo optužbe na račun producenata o finansijskim malverzacijama i da rade za strane obaveštajne interese.\nLjubinko Đurković, snimanje, film, Košare


Vladar - Blic Online\nDugogodišnji vladar Sultana Kabus bin Said preminuo je nakon duge bolesti. Omanski zvaničnici su objavili da je ministar kulture Hetam bin Tarik Al Said imenovan za novog vladara te arapske zemlje i naslednika Bin Saida.\nREČ DRUŠTVENIH MREŽA Crvena zvezda VLADAR BALKANA, a evo koji fudbalski klub je NAJPOPULARNIJI u BiH\nNajpopularniji sport u BiH, ali i u regionu je fudbal. Kada su u pitanju društvene mreže, prema broju pratilaca prva dva mesta u BiH zauzimaju Fudbalski klubovi Željezničar i Sarajevo.\nO spomeniku srpskom vladaru NIKO NE BRINE: Stefan Nemanja ZARASTAO U KOROV\nSpomenik jednom od najznačajnijih srpskih vladara, Stefanu Nemanji, zbog trave koja je prekrila pločnik u njegovoj okolini, izgleda zapušteno i kao da o njemu niko ne vodi brigu.\nCar Lazar Jelić (21) iz Branešaca kod Čelinca nije mitski junak, nego vlasnik mesne kafane i srećno oženjeni roker, a odnedavno i ponosni mladi tata. Carica njegovog srca ne zove se Milica, nego Diana, a sin prvenac nije Stefan, nego Tadija.